text:
Reba Video
Baza Shangazi
Ubushakashatsi:Urukundo Rukomoka mu Bwonko
Ubushakashatsi bwakoze n'impuguke zo muri kaminuza ya Syracuse muri Leta Zunze Ubumwe z'Amerika zavumbuye ko urukundo rudaturuka ku mutima nk’uko bisanzwe bivugwa ahubwo ko ruva mu bice bimwe byo mu bwonko.
Ubushakashatsi bwakozwe n’itsinda ry’abahanga ryari riyobowe na Stephanie Ortigue bwagaragaje ko iyo umuntu akunze hari ibice bigera kuri 12 byo mu bwonko biba birimo gukora. Ibi bice ngo bisohora imisemburo ituma umuntu yishimira cyane uwo akunda. Iyi misemburo ngo ihita igira ingaruka ku myitwarire y’umuntu nk’uko abakoze ubu bushakashatsi bakomeza babivuga.
Ubu bushakashatsi kandi bwanagaragaje ko umuntu ashobora gukunda mu gihe gito cyane kingana na kimwe cya gatanu cy’isegonda gusa.
Abajijwe niba urukundo ruva mu mutwe cyangwa mu bwonko, umushakashatsi Ortigue yasubije ati:
“Icyo ni ikibazo gikomeye, ariko navuga ko [urukundo] ruva mu mutwe n’ubwo umutima nawo ubifitemo uruhare. Urukundo burya ni ikintu kigoye gusobanura kuko ari uruhererekane rw’ibintu biva mu bwonko bikagera mu mutima ndetse n’ibiva mu mutima bikagera mu bwonko”.
Akomeza agira ati: “Hari ibimenyetso bimwe, cyane amarangamutima, dukeka ko bikomoka mu mutima nyamara biba byavuye mu bwonko”.
Aba bashakashatsi kandi bavumbuye ko iyo umuntu yatwawe n’urukundo ngo aba ameze nk’umuntu wanyoye ikiyobyabwenge cya ‘Cocaine’.
Iri tsinda rivuga ko buri bwoko bw’urukundo rufite igice cy’ubwonko cyihariye ruvamo. Nk’urugero batanga, ngo urukundo umubyeyi akunda umwana ntiruva hamwe n’urukundo rw’umusore n’inkumi cyangwa urw’abakirisitu bakunda Imana.
Ikinyamakuru ‘Journal of sey-xual Medecine’ cyanditse iby’ubu bushakashatsi cyemeza ko ubu bushakashatsi bufite agaciro kanini cyane mu bijyanye n’ibyubuvuzi bw’ubwonko, indwara zo mu mutwe ndetse n’ihungabana. Ibi ngo bishobora kuzorohereza abaganga n’abahanga mu by’imibanire n’imitekerereze (Pshychologues) kuko bemeza ko ibibazo mu ngo byinshi byaba biterwa n’ihungabana rikomoka ku rukundo.
Ku bw’iki kinyamakuru, ngo bifashishije ubu bushakashatsi abavuzi bazajya babanza kureba igice cy’ubwonko cyateye urukundo kugira ngo bavure neza abarwayi bafite ibibazo batewe narwo.
“Niba umuntu yabashije kumenya impamvu umuntu akunda n’ikimutera kubabara, bizoroha kumuha umuti”, ibi ni ibivugwa na Stephanie Ortigue.
Impamvu 5 Zituma Umugabo Wawe Aguca Inyuma
1. Umugabo atangira kumva urugo rwe rutamuhaza
Igihe kiragera umwanya munini w’umugore akawumara yita ku bana, bityo umugabo agatangira kwitabwaho gake gashoboka bigatuma yumva hari icyo abura, akumva rwa rukundo yahabwaga rwaragabanutse ndetse agatangira kumva atishimiye kuba mu rugo rwe.
2. Umugore aba atakiyitaho
Iyo umugore amaze igihe kinini ashatse ageraho akagabanya uburyo yiyitagaho, ni ukuvuga ko agabanya ibyo yisigaga, umusatsi ntabe akiwitaho nk’ibisanzwe n’ibindi yakoraga mbere akiri inkumi akabigabanya cyangwa akabihagarika burundu. Ibi rero bituma umugabo abonako umugore we ashaje ndetse anasa nabi bigatangira gutuma atangira gukururwa n’abakobwa bakiri bato kandi basa neza.
3. Umugabo arashaka guhindura cyangwa kuvanga
Iyo umugabo atangiye kurambirwa gukorera imibonano mu rugo aba atangiye no kumva arambiwe no kuyikorana n’umuntu umwe akumva yahindura cyangwa akavanga. Ikindi kandi akenshi abagore ntibaba bazi guhindurira abagabo babo iyo bari gukora imibonano mpuzabitsina.
4. Ashobora kuba atarigeze kunda umugore we
Ibi biterwa ahanini n’uko hari abantu bashakana badakundana ahubwo bagahitamo kureba inyungu zabo ku giti cyabo cyangwa inyungu z’imiryango y’abo. Iyo rero bamaze kubana hari igihe umugabo atangira kumva umugore babana atari we bari bakwiye kubana bigatuma atangira kujya hanze kuko hari gihe aba yumva batahita batandukana ako kanya agahitamo kujya amuca inyuma ngo yishimishe.
5. Ingeso
Hari igihe umugabo aba nta kintu yabuze iwe mu rugo, ibintu byose bihari, umugore amufata neza yemwe no mu mibonano mpuzabitsina bigenda neza ariko ugasanga rimwe na rimwe atanyurwa n’ibyo umugore amukorera ahubwo ugasanga afite umutima wo kumuca inyuma no gushaka guheheta mu bandi bagore. Iyi ni ingeso aba yisanganiwe muri we.
Nakwitwara Nte Nyuma Yo Gutandukana n'Umukunzi Wanjye
Abantu benshi bamaze guhura n’ikibazo cyo gutandukana cyangwa kwangwa n’uwari umukunzi bakabura uko babyitwaramo.
Iyo ukunda umuntu uba wumva ari uwawe ku buryo utajya ubasha no gutekereza ko mushobora gutandukana ntimwongere kuba hamwe.
Dore uko wakwitwara uramutse wanzwe n’uwo wari warihebeye.
1. Ganiriza Inshuti Zawe Ibyakubayeho: Reka kubihisha inshuti; menya ko niba ari ikibazo wagize ntawe bitabaho, ikindi kandi umenye ko atari icyaha wakoze.
2 Wicika Intege:Gumana n’inshuti n’umuryango wawe, wibatera umugongo kuko mbere y’uko uhura n’uwo muntu uguhemukiye wari ubafite.
3. Reka Kumva ko Ijuru Rikuguye Hejuru: Reka kumva ko niba ufite ibibazo ugomba kwiyibagirwa. Gukunda ni byiza kandi no kwangwa birababaza, ariko rero wikumva ko ijuru ryakuguyeho ngo we kwiyitaho. Niba wakundaga kwisiga bikomeze, niba ukunda kujya mu bitaramo ntihazagire ikibikubuza; niba wajyaga uryoherwa no gusohoka ukinywera kamwe n’inshuti zawe n’ubundi ubikomeze kuko ubuzima bwo bugomba gukomeza. Abakobwa bo bakunda kwambara bakajya kwireba mu ndorerwamo ko baberewe. Bikomeze rwose kandi ntiwibagirwe ko n’ubwo uwo muntu atakigukunda, utabura abandi bakureba kandi bakagushima.
4.Wihisha Agahinda Kawe- Wikibuza Kurira: Niba wumva ubabaye ukaba wifuza kurira ntihazagire ukubuza rwose. Kurira ni byiza kuko bigufasha kuruhura umutima, ukumva akababaro karashize.
5. Ni Ayahe Masomo Wabikuramo: Ese mu rukundo rwanyu n’ubwo rushize ni iki rwakwigishije? Ushobora no kuboneramo isomo ryagufasha kutazongera na rimwe kugwa muri izo ngorane ubutaha.
6. Wikwirengagiza akababaro kawe: Hari abantu benshi bishuka ko kwirengagiza ikibazo barimo ari byo bibafasha kumera neza. Nyamara uko ucyirengagiza niko noneho cyanga kikakuremerera. Niba ubabaye wibihisha, gusa wirinde kubikabya, ariko kandi ntukanihagarareho cyane bityo bizagufasha kubikira vuba usubire mu buzima bwawe busanzwe.
7. Tekereza noneho ku nyungu zawe nyuma yo gutandukana nawe: Wenda ahari birashoboka ko wari wararetse gusohokana n’inshuti zawe, kuki se utazigarukira? Wenda ahari birashoboka ko wari usigaye ubura umwanya wo gukora ibyo wari usanzwe ukunda, kuki se noneho utabikora ko wawubonye. Tekereza n’ibindi byose byagushimishaga wari wararetse kubera uwo ukunda, maze usubire uryoherwe n’ubuzima nka kera.
8. Igihe kirakiza: Nureba ukabona ibibazo byakubanye ingutu, jya wifatira umwanya ubyihorere amaherezo igihe kizagufasha kuruhuka uwo mutwaro.
9. Fata umwanya wo gutuza: Utekereze neza ibyo ubuzima bwawe.
Impamvu 6 Zituma Abantu Bifuza Gushinga Urugo
Gushaka ni kimwe mu bintu byerekana urukundo ruba ruri hagati y’umugabo n’umugore cyangwa se umusore n’inkumi maze rukajya ku mugaragaro abantu bakabimenya. Mu masezerano y’ urukundo buri wese yemerera undi ko bazabana mu byiza no mu bibi, mu bukire no mu bukene, barwaye cyangwa se ari bazima. Abenshi banongeraho ko bazabana kugeza bapfuye. Ibi ubibonye cyangwa ubyumvise ushobora kugira ngo biroroshye, ariko ntabwo ari ibintu byoroshye kugirango abantu bazabashe kubana mu mahoro no mu munezero w’urugo kugeza bapfuye kuko harimo nabo binanira bagatandukana kandi bari babyiyemeje.
Dore zimwe mu mpamvu zituma abantu bashaka umugabo cyangwa umugore.
1. Gukunda no gushaka gukundwa
Abantu bakundana iyo batarabana cyangwa se batarashakana ntibishimira uburyo baba banyemo kuko bataba babana iminsi yose. Ikindi kandi banafata umwanya wo gutekereza uko abandi bababona; ibi rero bimarwa no kubana kuko ari bwo buri wese yumva akunzwe ndetse akanabyiyumvamo nta n’ikindi yikanga .
2.Gushaka umuketakano no kwitabwaho bihagije
Iyo umuntu ashatse aba yumva afite umutekano uhagije mu buryo bitandukanye. Abagore cyane cyane iyo barongowe baba bumva bacitse ibibazo byinshi kuko kenshi na kenshi iyo bakiri ingaragu bahura n’ibibazo byinshi bishingiye ku miterere yabo. Urugero: bashobora gukorerwa ihohoterwa rishingiye ku gitsina cyangwa se bakumva ubuzima bwa gikobwa butabashimishije.
Izo mbogamizi zose rero zigatuma bakoresha uko bashoboye kugira ngo bashake maze babone umutekano.
Abagabo nabo baba bumva bashaka abantu babitaho bababaza amakuru, mbega babakorera ibyo bashaka byose. Ikindi kandi iyo umugabo abona hari umuntu umwereka ko amwitayeho. Ibi biramushimisha cyane.
3. Gushaka umutuzo n’umunezero
Umunezero n’umutuzo nabyo biri mu bintu bituma abantu bashaka kuko baba bumva bizatuma bishimira ubuzima.
4. Gushaka kugira umuryango
Iyo umuntu ataragira umuryango, ni ukuvuga umugore/umugabo uzwi mu mategeko n’abana, usanga yumva atubashywe kabone n’iyo yaba afite amafaranga menshi, akuze se cyangwa afite umwana ariko mu buryo butazwi. Buri gihe abayumva hari ikintu kibura akagerageza gushaka uburyo yakuzuza ibyo yumva akeneye byose birimo no kubahwa nk’umubyeyi cyangwa se umuntu ufite urugo.
5. Kwikura mu bwigunge
Abantu benshi iyo batarashaka baba bumva hari ukuntu baba mu bwigunge. Nk’iyo umuntu akora yava ku kazi akabura umuntu umwakira cyangwa n’umwakiriye ntamwakire nk’uko abyifuza ngo ahita yumva yigunze maze akumva yifuje kubana n’umuntu umukunda kandi umuhora hafi.
6.Kugabanya inshingano
Hari gihe umuntu yireba maze ngo agasanga afite ibintu byinshi agomba gukora, muri make afite inshingano nyinshi kandi agomba kuzuza. Iyo bimeze bityo rero atangira kubona ko atari ngombwa ko ibyo bintu byose yabyikorera ku mutwe we wenyine maze agahitamo gushaka umuntu uzajya umufasha akamutiza imbaraga yaba mu bitekerezo cyangwa bukungu
Ibibazo by'Amafaranga n'Urukundo
Amafaranga ni kimwe mu bintu bijya bibangamira imibanire y’abantu bakundana. Turebere hamwe uburyo wakwitwara kugira ngo ibibazo by'amafaranga bitabangamira urukundo rwanyu.
1. Mugomba gukora urutonde rw’ibintu bitwara amafaranga
Niba ari umuryango w’umugore, umugabo n’abana bagomba kwicara bakareba ibikenewe mu gihe runaka. Ese abana bakeneye iki? Mu rugo se ni iki kibura? Ikiba gisigaye ni ukugabanya amafaranga bitewe n’ibikemewe cyane kurusha ibindi, aho kuyakoresha uko biboneye.
Iyo abantu benshi bahembwe usanga iyo baguze ibiryo mu rugo bumva bihagije; ubundi ntibarebe ibyo abana bakeneye n’ibindi bikenewe.Iyo ibyo birangiye asigaye bayokoresha uko bishakiye, ukwezi kukazajya gushira nta kintu basigaranye,maze umwiryane n’ubwumvikane buke bigatangira.
Ibi bishatse kuvuga ko ahanini umuryango ukoresha nabi amafaranga usanga nta mahoro awurangwamo, kuko baba bari mu buzima bubakomereye buri umwe yifuza ikintu kandi atari bupfe kukibona. Mu muryango nk’uwo abana ntibaba bavuga, kimwe n’ababyeyi babo, aho buri wese aba ashinja mugenzi we gukoresha amafaranga nabi.
2. Niba ugiye kugura ikintu, banza urebe ko ari cyo gikenewe koko.
Ikintu gikunda kumara amafaranga y’abantu, ni uko usanga bayakoresha mu bintu bidakenewe kandi hari ibikenewe cyane byagombaga gukorwa. Iki kibazo gikunda kugaragara ku bagore cyane, kuko ari bo bakunda kugura ibintu batabanje kureba niba babikeneye koko. Umugore ashora kugura ibintu bibiri bisa kuko yabikunze kandi wenda atari na byo bikenewe, amafaranga akaba yanamushirana ataragura iby’ibanze.
Subscribe to: Posts (Atom)


c: text/html

text:
Abantu iyo bakeye, bishimye bameze neza n’ibibakomokaho biba byiza, bigira akamaro,bigira umusaruro, bigira gusobanuka nk’uko musobanutse namwe!
Ingamba ni izihe rero? N’intego ni iyihe? Cyangwa se byagerwaho bite ibyo twifuza kugeraho? Ubundi uko bisanzwe byumvikana kandi uko dukwiye gukomeza Kubikurikiza, iyo abantu bagize imyumvire myiza, bakagira ubushake, bakagira ibikorwa, bakabyitabira, ibyo byose bituma ibyo abantu bifuza babigeraho.
Icya kabiri; iyo abantu bafantanyije, biriya tuvuga by’amakoperative, dushaka ko Abanyarwanda bahuriramo, ni amakoperative ahuz’ibikorwa, imbaraga zigahuzwa, ibiva muri izo imbaraga biba bitubutse kurusha imbaraga z’umuntu umwe gusa ku giti cye, iyo ahagaze we nyine. Bigatuma izo mbaraga zungukira abantu benshi ndetse zigasumba iz’umuntu umwe n’ibyavuye muri izo mbaraga z’umuntu umwe.
Icyagatatu; iyo buri muntu ku giti cye yumva neza, agakora neza, abantu bakagira aho bahurira, ari ayo makoperative cyangwa ukundi abantu bahurira ku bikorwa, ikiba gisigaye ni Leta ubwayo, leta yanyu kubegera, ikabongera imyumvire,ikabongera ubushobozi ,igafatanya namwe kugira ngo kuri za nzego, kurwego rw’umuntu, ku rundi rwego rw’abantu bifatanije ibikorwa bivamo bikomeze gutubuka kandi bigire inzira igaragara izana izo nyungu.
Iyo mvuze leta ariko ntabwo nshaka kuyivuga yonyine. Leta nayo, imbaraga zayo cyangwa ubushobozi bwayo, bugira aho bugarukira. Akenshi Leta nayo yifuza gufatanya n’urundi rwego, ndetse twifuza ko ahubwo ari narwo rwanatujya n’imbere ku gihugu cyose. Leta yifuza gufatanya na bariya mujya mwumva , bitwa – bafite amazina menshi – ni rwiyemeza mirimo, ni abikorera, ni …uko mwabyita kose, abashoramari n’abandi. Abo murabazi? Ni abakora ibikorwa bizana imari, bizana inyungu. Abo ngabo leta yifuza ko batera imbere, ndetse bakaba imbere mu guteza igihugu cyacu imbere no kuzana amabjyambere.
Umuntu, umuturage usanzwe wikorera imirimo ye twifuza ko yakora akunguka, akagira umutekano,agatera imbere.
Icya kabiri, twifuza ko abantu iyo bakora ibikorwa byabo bibateza imbere ku giti cyabo bafatanya. Iyo bafatanije inyungu kuri buri muntu iriyongera.
Icya gatatu ni inzego ebyiri zifatanye; urwego rwa Leta n’urwabikorera. Iyo izo nzego uko ari eshatu zifatanije,z’abantu, z’amakoperative za Leta n’abikorera igihugu gitera imbere nk’uko muzi ibindi byateye imbere.
U Rwanda rero ntabwo dushaka kubusanya nibyo ngibyo cyangwa se ntabwo twifuza gusigara inyuma.
Banyagatsibo rero, ibikorwa twabonye, ibikorwa murimo bya buri munsi – kandi mugira amahirwe, amahirwe yuko mufite aho muhera ,mufite aho mushingira. Hari urwego, hari abantu bafite amahirwe yo korora, ubukungu, ubushobozi, bushingiye ku korora. Abandi amahirwe,ubushobozi inyungu bishingiye ku musaruro uva mubihingwa. Hanyuma ubwo urumva andi mahirwe mufite yo kubihuza byombi. Mugahuza ubukungu buva mu bworozi, mukabuhuza n’ubukungu buva mu guhinga mu musaruro uva muribyo bihingwa.
Dufite ibibazo bitwugarije, by’ubukene, by’iterambere, twifuza gukemura kuruhande rumwe. Kurundi dufite ibisubizo. Si byo? Ibisubizo birahari. Tugomba rero gushaka uko duhuza amahirwe y’ibisubizo dufite, tukabihuza no gukemura ibibazo dufite. Jye muri ibyo byose ntabwo nzi ikibuze icyo ari cyo. Habuze iki? Habuze iki? Ni ukubishake, ni ukubikora gusa. Ubushake, iyo ufite ubushake, amahirwe, n’ibikorwa bikemura ibibazo ufite. Naho ibindi twebwe nk’Abanyarwanda twese,turi nk’abandi bantu abo ari bo bose. Imana yaduhaye byose ibyo yahaye abandi. Yaguhaye ubuzima, iguha ubwenge, iguha imbaraga, iguha igihugu. Izaza no kugukorera se? Wowe iguhaye ibyangombwa byose urangije ubyicayemo urabyangije? Ntabwo Imana izaza kuguhingira, ntabwo yaza kukororera kuko yaguhaye byose ibyo washingiraho kugira ngo worore, cyangwa uhinge, weze, cyangwa ucuruze, cyangwa ukore iniki.Ibi byose Imana yarabitanze. Sibyo? Ntitukagondoze! Uzi kugondoza? Wowe Imana yaguha byose, yabigushyize imbere urangije ukayibwira uti “komeza ukore n’ibindi”. Ntabwo ari byo. Tugomba gushyiraho akacu. Iyo iyo myumvire itunganye,isobanutse, ntakinanira abantu. Ntagikwiye kunanira Abanyagatsibo, ntagikwiye kunanira abo muri iyi ntara y’Iburasirazuba, ntanibikwiye kunanira igihugu cyacu.
Jyewe akazi kanjye karoroshye. Akazi ka Perezida karoroshye, ariko ni mwe mugomba kukoroshya. Akazi kanjye aho korohera, nanjye ntabwo ari jye uzaza guhinga mu murima wawe, ntabwo ari jye uzaza kukuragirira inka. Ahubwo jye ndakwibutsa, jye akazi kanjye ni uku kwibutsa, nkakuzindukira nkaza nkakomanga nkakubwira nti ariko wibutse kuragira inka? Wibutse ko ugomba kuba ufite inka uragire?
Ubundi nkashakisha aho twahera kugira ngo umuturage udafite inka yagirira akamaro uyikeneye ashobore kuyitunga, ashobore kuyibona. Ubundi nkirirwa nshakisha aho twavana imbuto zo guhinga ngo tweze, aho twavana ifumbire. Namara kuhabona nkaza nkababwira ngo ntimureba.Ibiba bikurikiyeho ni mwe mugomba kubikora. Sibyo? Buri wese rero akore akazi ashinzwe. Akanjye nzajya nkakora. Nanjye nzajya nirirwa amanwa ni ijoro nshakisha aho.., hanyuma namwe ijoro n’amanwa mukoreshe ibyabonetse. Si byo?
Amashanyarazi naboneka muyakoreshe,muyakoreshe mu nganda.Ninkugereza amashanyarazi mu rugo rwawe ugahitamo kuyazimya gusa ukitwa ko ufite amashanyarazi, ubwo kandi tuba tubusanyije rero ibyo twagombaga gukora byapfuye. Sibyo? Ugomba kuyakoresha, ukayabyaza umusaruro, ukamererwa neza n’abawe, mukagira ikibatunga, mukanezerwa. Abana bakajya kwiga, bagahaha ubwenge bakaba ibyo bashatse kuba ibyo ari byo byose ibyo abantu bifuza kuba. Ibyo ntabwo byaremewe abandi gusa.
Byaremewe kumererwa neza, Gutera imbere, kugira ubumenyi,kugera kuri byinshi dushingiye kuri ubwo bum.nyi ntabwo byabereyeho abandi ngo bisige Abanyarwanda.Keretse Abanyarwanda dushatse kuba ari twe twisigaza inyuma. Naho ubundi ibyo byose,abandi bose mwumva batera imbere, bameze neza, babandi babagemurira. Murabazi? Iyo wumva ngo abagiraneza batwohereje,.. ngo niba ari ibiki? Burya, wowe jya wibaza uti ariko bo babivanye he? Ibyo banyohereza biza kuntunga bo babigezeho bate? Bo babivanye he? Kuki jye ntabifite? Si byo? Ni ko dukwiriye kwibaza. Umuntu unyoherereza ikintunga – ok yagize neza – ariko akivana he jyewe ntakwiriye kuba nkivana? Si umuntu se nkanjye? Agomba kuba afite icyo yakoze kugira ngo abigereho nanjye nshobora gukora kugira ngo nzabigereho. Noneho bigatuma wanantunze, nashaka ko untunga igihe gito , nanjye ikindi gihe nkitunga. Ntabwo nakwifuza ko untunga iteka, ntabwo wantunga buri gihe cyose, nta bwo wahora uncumbikiye igihe cyose. Wancumbikira nanjye nishakira icumbi ryanjye. Niko bikwiriye kuba byumvikana. Wangiriye neza ntagira aho mba ukancumbikira icyifuzo cyanjye ni uko nakora ibyo nshobora byose kugira ngo uncumbikire igihe gito ubutaha nanjye nicumbikire.
Ibi byose twirirwamo , ibi byose twirirwa tuvuga ni aho bigana. Naho ibindi byaba ari ubunebwe, byaba ari ubugwari. Ntabwo Abanyarwanda dukwiriye kuba ibigwari, nuwakibaye(ikigwari )ajye akiba igihe gito hanyuma yikosore.Si byo? Waba ikigwari igihe gito ariko ukikosora,naho kubaho uri ikigwari igiye cyose nta ubuzima burimo.
Rero ibibazo byavuzwe byinshi nabyumvise. Namwe uko mwabyumvise,kandi birazwi ariko ndibwira ko hari amahirwe y’ibisubizo. Kandi ayo mahirwe turayafite kandi ibisubizo biri muri twe. Nitwiha amahoro, buri wese agaha undi amahoro, tukishyiramo ko tugomba gukora kandi tugakora, tugafatanya, tukamenya ibigomba gukorwa ni uko bigomba gukorwa kandi bigakorwa neza ntabwo tuzacumbika igihe kirekire.
Tugomba, rwose amahirwe ari muri aka karere, tugomba kuyakoresha. Amahirwe ari muri iyi ntara tugomba kuyakoresha,tugomba kuyakoresha tugatera imbere. Amashanyarazi, amazi, imihanda, yewe n’aya mahoteli bavugaga ..,nonese Gatsibo byakumvikana bite ko yo itazabona ihoteli ikajya iyumva mu magambo gusa? Cyangwa iyi ntara yose ikabaho? Bumva gusa ngo habaho ikintu kitwa amahoteli ariko ntibazi icyo ari cyo!
Ntabwo bishoboka. Ubushobozi burahari, bya bindi navugaga, dufatanije ku nzego zose, abashoramari bahari b’Abanyarwanda bagomba kutwubakira amahoteli tukanezerwa nabo kandi bagakora imali yabo nyine. Abantu bari hano benshi muri iyi ntara no muri utu turere harimo na Gatsibo , bamwe bamaze gukora ibikorwa bibaha amafaranga kuburyo batangira no gutekereza aho kuyashyira, bitari mu banki gusa.Ariko hari,.. iyo wakoze neza,iyo wacyuye ikivi se ntushaka kwishima? Abandi barashaka uko bava muri za waragi zimwe ziba hano bakanywa imitobe itica na byeri nkeya. Ariko Waragi n’urwagwa bakabyoroshya. Sibyo? Ndabeshya? Aaha,ibyo byose biraza kujya ku morongo kandi ndibwira ko biri mu nzira y’umurongo.
Maze rero Banyagatsibo rwose, byose aho bihera n’ubushake, ni ukwigirira icyizere, Abanyarwanda tugomba kwigirira icyizere, n‘Abanyagatsibo ubwo ntimusigare inyuma mu kwigirira icyizere no mu bikorwa bigomba kuduteza imbere. Nongeye kubashimira mwese uko mwaje hano n’abari inyuma nizeye ko turi kumwe.
Ndabashimiye cyane, mbijeje ko mu nshingano buri wese afite zimureba kandi zitandukanye n’izacu, tuzageregeza kuzuzuza twibuka Abanyagatsibo ko dukwiye gufatanya tugatera imbere n’ahandi mu gihugu bikagenda biryo, igihugu cyacu kigatera imbere.
Mugire amahoro y’Imana.

robotstxt: allowed

filter: keep


text:
Abantu benshi cyane cyane abahanzi bakunze kwibwira ko niba baririmba, bakina amafilm , ibyo gusa bihagije mbese ko barangije gukira, ndetse hari n’abana bato basigaye bagera mu buhanzi bashakamo izina gusa, bamara kwitwa utuzina tw’utubyiniriro, maze bakadamarara ngo bubatse amazina. Ibi ntawe ubyanze ko mwubaka amazina nubwo ngo atari umukino, ahubwo hari abamara kuyitwa wareba icyo amafaranga make baboneye muri ayo mazina yabamariye ukacyibura kubera kutiteganyiriza ngo wikorere undi mushinga cyangwa ngo wihangire umurimo wa mugani ufatirane ayo mahirwe maze witeze imbere. Ni muri urwo rwego Zahabutimes.com yegereye umusore uzwiho kuba nk’umutete (umututaravo),ubarizwa mu Karere ka Gatsibo mu Murenge wa Kiramuruzi aho uhasanga amazu menshi ye yambika abageni, agasokoza (akanatunganya imisatsi) n’utundi turangabwiza tw’abakobwa ku buryo bugezweho.
Uyu muhanzi yitwa Ntakirutimana Eric, akaba azwi ku kabyiniriro ka Eric-J. Bimwe mu bihangano bye harimo nk’indirimboka “Inyinya”, “Uriya Mukobwa”.
Nkuko yabidutangarije, asanga guhuza muzika n’imirimo ye ya buri munsi atari imbogamizi cyangwa se ibintu bigoranye ati:” ahubwo bimpa imbaraga zikomeye kuko ariho nkura amafaranga yo kwishyura studio. Si indirimbo nkora gusa: maze gushyira hanze n’igihangano cyo mu bwoko bwa film Bikubere Isomo ku Buzima!”
Yakomeje agira ati: “Mu Rwanda umuziki turawukunze ariko ku ngufu nke ufite ntiwatunga umuntu, niyo mpamvu ari ngombwa kuwufatanya n’akazi kugira ngo ukore ubuhanzi ari nako witeza imbere.” Niyo mpamvu kuri we nta soni na mba bimutera n’ubwo ari umuhanzi w’amafilime ndetse n’indirimbo.
Ubwo twaganiraga ERIC J yagize ati:”Njye ubuhanzi bwo gukina amafilime maze gusanga butanyinjiriza nahisemo kujya mubyo gushinga inzu itunganya imisatsi (Salon), ubu nkora ibijyanye no kogosha, nambika abageni hose muri Kiramuruzi, nsokoza abagore. Urugero rwa zimwe muri mode ubu navuga nkora ni nk’iyo bita Coupe chignon, Tongues, Twistes, Makoma, n’ayandi mafashion”.


text:
Mubisanzwe tuzasaba icyitegererezo gikwiye (imashini ya lathe cnc, imashini isya cnc, umusarani wintoki, imashini ya cnc ihagaze, imashini yo mu bwoko bwa cnc lathe, imashini yigitanda cnc lathe) ukurikije igishushanyo cyawe cyangwa amashusho, tuzaguha igisubizo cyiza, igiciro gito kandi cyiza.
Shyiramo imashini (imashini ya cnc, imashini isya cnc, umusarani wintoki, cnc ya mashini ihagaze, imashini yo mu bwoko bwa cnc imashini yimashini, uburiri bwa cnc imashini).Imashini irashobora guterana neza kandi mugihe wakiriye imashini, ugomba gusa gukuramo urwego no kongeramo amavuta.Niba utaramenya kuyishiraho tuzagukorera amashusho.
Umwaka umwe kumashini yose (imashini ya cnc, imashini isya cnc, umusarani wintoki, cnc vertical mashini ya centre, imashini yo mu bwoko bwa cnc lathe, imashini yigitanda cnc imashini), mugihe mugihe niba hari ibice byangiritse tuzatanga ibishya ibice kubuntu.
Nibyo.Niba imashini (imashini ya cnc yimashini, imashini isya cnc, umusarani wintoki, cnc ihagaritse imashini, imashini yo mu bwoko bwa cnc imashini yimashini, uburiri bwa cnc imashini ya lathe) ikenera serivise zo hanze.Injeniyeri wacu ashobora gutanga serivise mumahanga muburyo busanzwe (Force Majeure Hanze).Amakuru arambuye ushobora kutwandikira kubuntu.
Kwishura imashini yacu (cnc lathe imashini, imashini isya cnc, umusarani wintoki, cnc ya mashini ya vertike, imashini yo mu bwoko bwa cnc lathe, imashini yigitanda cnc imashini) ni 30% T / T nkubitsa, amafaranga asigaye agomba kwishyurwa mbere yo koherezwa .Twemeye L / C, T / T, Western Union, D / P, D / A na MoneyGram nibindi.
Nukuri, dushobora kubyara imashini yihariye kubisabwa birambuye.Shyiramo ibikoresho bizima, tarret nzima, VDI turret ya cnc imashini.Shyiramo umurongo wa 4, umurongo wa 5, umurongo uyobora inzira ya mashini ya cnc.


text:
Korali Family of Singers bateguye igitaramo bitiriye ‘Umuryango Mwiza’
‘Mbonyicyambu’ yasohoye ‘Icyambu’ indirimbo y’isezerano agenderaho mu muhamagaro we
Umuhanzi umaze kwigarurira imitima ya benshi mu bakunda n’abakurikira indirimbo ziramya zikanahimbaza Imana, Israel Mbonyi, yashyize hanze indirimbo ye nshya ‘Icyambu’ ari nayo yitiriye album ye ya kane ahishura ko amagambo ayigize yayabwiwe n’Imana nk’isezerano ry’ibyo izamukoresha ku murimo yamuhaye.
Israel Mbonyicyambu umaze kumenyekana ku mazina ya Israel Mbonyi ni umuhanzi umaze imyaka hafi umunani akora umuziki uhimbaza Imana dore ko indirimbo ye ya mbere yayishyize hanze kuwa 10 werurwe 2014, indirimbo Number One ari nayo yitiriye album ye ya mbere.
Mbonyi ari mu bahanzi bazwiho gutinda ndetse no gushyira intera hagati y’indirimbo imwe n’iyindi kuko usanga indirimbo ze nyinshi nshya yagiye asohora haracagamo igihe kitari munsi y’amezi 5 hakaba naho yamaze amezi arenga icyenda nta ndirimbo nshya ashyize hanze ariko kuri iyi nshuro siko biri kugenda kuko uyu muhanzi nyuma y’igihe cy’ukwezi ashyize hanze indirimbo ‘Urwo Rutare’ ubu yamaze gushyira hanze amajwi n’amashusho by’indirimbo ye nshya ‘Icyambu’
Kuva igihe yashyiriye hanze izina ry’iyi ndirimbo nk’integuza, abantu batandukanye bibajije niba iri zina ‘Icyambu’ rifite aho rihuriye n’izina rye ‘Mbonyicyambu’ asanzwe yarahinnye ku mazina ye y’ubuhanzi akoresha ‘Mbonyi’ ariko yabisobanuye neza mu butumwa yanyujije ku mbuga ze akoresha asobanura aho iryo zina ‘Icyambu’ ryakomotse.
Muri videwo y’amasegonda 43 iri ku rukuta rwe rwa instagram, yagize ati “Iyi ndirimbo nayanditse nkurikije amagambo Imana yambwiye imaze kumpamagara” akomeza agira ati “Imana yarambwiye iti ‘Nzakugira icyambu cy’abantu benshi b’iy’isi”. Asoza iyi videwo yagize ati “Uwiteka ababere icyambu, abagire icyambu”
Umva indirimbo nshya ‘Icyambu ya Israel Mbonyi’


text:
Isomo rya 1: Ubuhanga 13,1-9
Koko rero, abo bantu bose batageze ku bumenyi bw’Imana, berekanye intege nke za kamere yabo ; batwawe n’ibintu bigaragara ntibashobora kumenya Uriho, bitegereza ibyo bikorwa, ariko ntibabimenyeramo Uwabihanze. Ahubwo birebeye umuriro, umwuka, umuyaga woroheje, urujeje rw’inyenyeri, imivumba y’amazi n’ibinyarumuri byo mu kirere, baba ari byo bita imana zitegeka isi. Ubwo bashutswe n’uburanga bwabyo bwatumye babifata nk’imana, ntibamenyeraho ko Umugenga wabyo abisumba kure, kuko Uwabiremye ari na we nkomoko y’uburanga. Niba kandi ububasha bwabyo n’imbaraga zabyo byarabatangaje, bari guhera kuri ibyo bigaragara, bakumviraho ukuntu Uwabihanze abisumbya kure ububasha.
Koko rero ubuhangange n’uburanga bw’ibyaremwe, biducira amarenga atuma turangamira Uwabihanze. Nyamara abo bantu ntibari bakwiye kugawa cyane, kuko wenda bayobaguritse bashakashaka Imana, kandi bifuza kuyigeraho. Uko bagatuye rwagati mu biremwa byayo, bagaharanira kubimenya neza, ni na ko batwawe n’uburanga bwabyo, kuko ibyo babonaga basangaga ari byiza cyane ! Ariko kandi na bo ntibakwiye kubabarirwa, kuko niba baragize ubwenge bwo gusesengura imibereho y’ibyaremwe, ni kuki batashoboye kumenya hakiri kare Umugenga w’ibyo byose ?
Zaburi ya 18 (19), 2-3, 4-5
R/ Uhoraho, iteka ryose ijambo ryawe rihoraho !
Ijuru ryamamaza ikuzo ry’Imana,
n’ikirere kikagaragaza ibyiza yakoze.
Umunsi ubwira undi munsi inkuru yabyo,
ijoro rikabimenyesha irindi joro.
Nanone nta nkuru, nta n’amagambo,
kuko ijwi ryabyo ritumvikana !
Ariko ku isi hose urusobe rwabyo rurigaragaza,
n’imvugo yabyo ikagera ku mpera z’isi.
Ivanjili ya Mutagatifu 17, 26-37
Muri icyo gihe, Yezu abwira abigishwa be ati « Mbese nk’uko byagenze mu gihe cya Nowa, ni na ko bizamera mu minsi y’Umwana w’umuntu. Icyo gihe abantu bararyaga bakanywa, abahungu bararongoraga, abakobwa bakarongorwa, kugeza ubwo Nowa yinjiye mu bwato, maze umwuzure uraza urabatsemba bose. Bizamera nk’uko byagenze mu minsi ya Loti. Icyo gihe abantu bararyaga bakanywa, bararanguraga bagacuruza kandi barahingaga, bakubaka ; ariko umunsi Loti avuye muri Sodoma, Imana igusha umuriro uvanze n’amahindure biturutse ku ijuru, bose irabatsemba. Ni ko bizamera ku munsi Umwana w’umuntu azigaragazaho. Kuri uwo munsi, uzaba ari hejuru y’inzu ntazamanuke ku nzu ye ngo agire icyo avanamo. Kandi uzaba ari mu murima, ntazasubire imuhira. Nimwibuke umugore wa Loti ! Uwihambira ku bugingo bwe azabubura, naho uzahara ubugingo bwe azabuhorana. Ndabibabwiye : muri iryo joro abantu babiri bazaba bari ku buriri bumwe, umwe azafatwa, undi asigare. Abagore babiri bazaba bari hamwe basya, umwe azafatwa, undi asigare. » Abigishwa ni ko kumubaza bati « Ibyo bizabera hehe, Nyagasani? » Arabasubiza ati «Ahazaba hari intumbi, ni ho inkongoro zizakoranira.»


text:
Kurya ari impumyi,ngo urukundo rwaba rutagira imyaka y’ubuto cyangwa y’ubukuru.Uko byagendekeye uyu mwarimukazi w’Umunyamerika ni gihamya idakuka.
Alexandria Vera wimyaka 24 ntiyategereje ko umunyeshuri we arenza igihe.Ngo ku myaka 13,uwo musore yari akuze bihagije.Amezi 9 yose yashize bibanira nk’abashakanye(couple).
Ababyeyi b’uwo musore nta kibazo bari bafite ko umwana wabo yagira « une petite amie » wo muri urwo rwego.Ubwo iyo couple idasanzwe yabamenyeshaga ko mwarimukazi atwite, ibinezaneza byari byose ko umuhungu wabo atabatindiye kubabonera umwuzukuru.
Ibyo byishimo ntibyamaze kabiri kuko ibigo birengera abana(batari abakobwa gusa !)byahagurutse bigahagarara.Alexandria yabonye bikomeye, yiyemeza gukuramo inda no gusibanganya ibimenyetso ajya kure y’ishuri rye.
Yamaze igihe yarabuze.Nyuma yaje kwishyikiriza Polisi.Ntiyagiye imbokoboko gusa kuko yitwaje ibihumbi 100 by’amadolari kugira ngo azaburane ari hanze.Ishuri na ryo ntiryatinze kumuhagarika ku kazi.
Nyamara abize kuri icyo kigo cya Houston(Texas)yigishagaho,bavuga ko yari umwarimu mwiza(cool),utigora na gato.Yewe n’iby’urukundo rwe ntiyabihishaga.Ese ,n’ubwo na we yari akiri muto,yaba yaribeshye ,akibwira ko umuhungu wese ari umugabo?
Byisomere: Elle tombe enceinte de son élève de 13 ans
By P.B


text:
14/05/2021
Tokenisation ni imwe mu ngaruka zishimishije zikoranabuhanga rya blocain.
Iyi nzira isezeranya guhindura societe icyerekezo cyo gukunda ubutunzi no gucuruza, aho umuntu wese ashobora gushima no guhana ikintu icyo aricyo cyose gishingiye kubitangwa nibisabwa. .
Icyiza muri byose, guhagarika ibimenyetso birashobora gukoreshwa hafi kubintu byose. Kuva ku bicuruzwa, umutungo wa sosiyete, impapuro, indangamuntu, amazu kugeza kuri buri kintu gisize umurongo w’inganda. Ahanini, ikintu icyo aricyo cyose gishobora gushyirwaho ikimenyetso.
Hariho inyungu nyinshi zerekana:
Inzira ya tokenisation ifite ibyiza byinshi, muribyo dushobora gushimangira:
Emerera kwerekana imibare yerekana ikintu icyo aricyo cyose cyibikorwa.
Emerera ibisobanuro byuzuye kuri buri kintu cyerekanwe cyangwa umutungo.
Kubyara sisitemu zishobora kugenzurwa byoroshye muburyo bwuzuye cyangwa ivangura, bigatuma iki gikorwa cyoroha.
Ongera gukorera mu mucyo n'umutekano sisitemu ya mudasobwa.
Fungura umuryango kuri gahunda nshya, akazi n'inzego z'umutekano mubice byose.
Kwegereza abaturage ibikorwa byimbere byerekanwe sisitemu, amaherezo itanga igenzura ryinshi, ubuzima bwite numutekano.
Kugabanya ibiciro byo gukora.
Tekinoroji ya Blockchain ntagushidikanya ifungura umuryango wibishoboka bitagira iherezo byahoze bigoye cyangwa bigoye gukemura. Ihinduka ryatangiye mbere na mbere duhereye ku bukungu nyamara rikomeje gukwirakwira.
Ubushobozi bwa tekinoroji ya blocain hamwe na tokenisation ni nini. N'uyu munsi, ntidushobora kwiyumvisha ibishoboka sisitemu yegerejwe abaturage kandi ifite umutekano nkiyi.


text:
Isomo rya 1: Abacamanza 11,29-39a
Umwuka w’Uhoraho uza kuri Yefute. Nuko Yefute anyura mu karere ka Gilihadi no mu ntara ya Manase, hanyuma ajya i Misipa muri Gilihadi, ahavuye agera ku mupaka w’igihugu cy’Abahamoni. Yefute asezeranira Uhoraho, agira ati «Nuramuka ungabije Abahamoni, nzaguturaho igitambo gitwikwa umuntu uwo ari we wese uzasohoka bwa mbere mu nzu yanjye aje kunsanganira, ubwo nzaba ntabarutse amahoro maze gutsinda Abahamoni.» Yefute atambuka umupaka w’Abahamoni kugira ngo abarwanye, maze Uhoraho arabamugabiza. Arabatsemba uhereye Aroweri ukageza ahagana i Miniti, yigarurira imigi makumyabiri yari muri ako karere, kugeza i Yabeli‐Keramimu. Yabishemo abantu benshi; nuko Abayisraheli bacogoza batyo Abahamoni. Ubwo Yefute yari atabarutse atashye iwe i Misipa, umukobwa we aba arasohotse, aza abyina avuza n’ingoma aje kumusanganira. Uwo mukobwa kandi yari ikinege: nta kandi gakobwa cyangwa agahungu Yefute yagiraga. Akimurabukwa, Yefute ashishimura imyambaro ye, maze aravuga ati «Ayiwe! Mwana wanjye, utumye niheba bikabije; uri mu binkururiye amakuba; nanjye kandi nabisezeraniye Uhoraho nkaba ntashobora kwivuguruza.» Umukobwa we aramusubiza ati «Dawe, niba warabisezeraniye Uhoraho, ngenza uko wabivuze, kuko Uhoraho yahoye abanzi bawe b’Abahamoni.» Arongera abwira se, ati «Icyo ngusabye ucyinyemerere: ngusabye amezi abiri gusa kugira ngo njyane na bagenzi banjye kubuyera mu misozi no kuririra ubusugi bwanjye.» Aramusubiza ati «Ngaho genda»; aramureka ngo agende amare amezi abiri. Nuko uwo mukobwa na bagenzi be baragenda bajya mu misozi, aririra ubusugi bwe. Nyuma y’amezi abiri agaruka kwa se, maze se amuturaho igitambo gitwikwa nk’uko yari yarabisezeranye.
Zaburi ya 39 (40),5, 7-8a, 8b-9, 10
R/ Ngaha ndaje, Nyagasani : niyemeje gukora ibigushimisha.
Hahirwa umuntu wiringira Uhoraho,
ntashyire hamwe n’abagomeramana,
cyangwa ngo ajye mu ishyaka ry’abanyabinyoma!
Ntiwifuje ibitambo cyangwa amaturo,
ahubwo wanzibuye amatwi ngo numve;
ntiwigombye igitambo gitwikwa cyangwa icy’impongano,
ni yo mpamvu navuze nti «Ngaha ndaje!
Mu muzingo w’igitabo handitswemo icyo unshakaho.
Mana yanjye, niyemeje gukora ibigushimisha,
maze amategeko yawe ajye ampora ku mutima!»
Namamaje ubutungane bwawe mu ikoraniro rigari;
ibyo usanzwe ubizi, Uhoraho,
sinigeze mbumba umunwa ngo nceceke.
Ivanjili ya Mutagatifu Matayo 22,1-14
Muri icyo gihe, Yezu yongera kubabwirira mu migani ati “Ingoma y’ijuru imeze nk’umwami wacyuje ubukwe bw’umuhungu we; agatuma abagaragu be guhamagara abatumiwe mu bukwe, ariko banga kuza. Nuko yongera gutuma abandi bagaragu, kugira ngo babwire abatumiwe bati ‘Dore nateguye amazimano; ibimasa byanjye n’amatungo yanjye y’imishishe byabazwe, byose byatunganye nimuze mu bukwe.’ Ariko bo ntibabyitaho barigendera, umwe mu murima we, undi mu bucuruzi bwe, maze abandi bafata abagaragu babagirira nabi, barabica. Umwami ararakara yohereza ingabo ze zirimbura abo babisha, kandi zitwika umugi wabo. Hanyuma abwira abagaragu be ati ‘Iby’ubukwe byateguwe, ariko abatumiwe ntibari babikwiye. Nimugende rero mu mayirabiri, mutumire mu bukwe abantu bose muhura.’ Abo bagaragu bakwira amayira bakoranya abo babonye bose, ari ababi ari n’abeza, maze inzu y’ubukwe yuzura abatumirwa. Nuko umwami arinjira ngo arebe abari ku meza, maze ahabona umuntu utambaye iby’ubukwe. Aramubwira ati ‘Mugenzi wanjye, waje ute hano udafite umwambaro w’abakwe?’ Undi araceceka. Nuko umwami abwira abahereza ati ‘Nimumubohe amaguru n’amaboko, mumujugunye hanze mu mwijima, aho azaririra kandi agahekenya amenyo.’ Koko hahamagarwa benshi, hagatorwa bake. »


text:
Mu gihe u Rwanda rwibuka ku ncuro ya makumyabiri genocide yakorewe abatutsi, Ishyaka Riharanira Demokarasi no Kurengera Ibidukikije Mu Rwanda ryifatanije n’abarokotse Genocide yakorewe abatutsi mu 1994.
Ishyaka DGPR riboneyeho umwanya wo gusaba Leta yu Rwanda ko mugihe twibuka kuri iyi ncuro ya makumyabiri ko bikwiriye kugendana no gufasha abarokotse kuko bigaragara ko hakiriho ibibazo by’ abarokotse badafite aho baba, abadafite ibyo kurya ndetse abandi ntibafite uburyo bwo kwiga.
Ishyaka DGPR rirasaba Leta y’u Rwanda gushyira ingufu mugufasha incike mukubabonera aho kuba heza ndetse n’ibibatunga bya buri munsi. Turasaba Leta yu Rwanda ko ya shyiraho ikigega cyangwa umushinga wita kubakuze mu nzego z’ibanze.
Ishyaka na none nyuma yo kwemererwa gukorera mu Rwanda, rizifatanya n’abarokotse ribasura ndetse ritanga n’ubufasha butandukanye, muri iki gihe cyo kwibuka.
Bikorewe i kigali, ku wa 01/4/2014
Dr.Frank HABINEZA
Umuyobozi Mukuru w’Ishyaka DGPR


text:
Yabigarutseho kuri uyu wa Kane tariki ya 22 Nzeri 2022, ubwo yari kumwe na Minisitiri w’Ubutegetsi bw’Igihugu, Gatabazi Jean Marie Vianney n’abayobozi b’inzego z’ibanze mu Ntara y’Iburasirazuba, baganira kuri gahunda zigamije kwihutisha iterambere n’imibereho myiza by’umuturage.
Muri iyo nama hagaragajwe bimwe mu bibazo by’ingutu biri muri buri Karere, ariko biza kugaragara ko hari ibyakabaye byarakemutse, nyamara hagenda habaho uburangare bw’abayobozi batabikurikirana neza ngo bive mu nzira.
Mu bibazo byagaragajwe harimo ingurane zitarahabwa abaturage mu bice bitandukanye, abagiye bamburwa na ba rwiyemezamirimo ariko abayobozi ntibabikurikirane, n’ibindi byinshi.
Minisitiri Gasana yavuze ko hari amakosa abayobozi bamwe na bamwe bakora arimo kurangarana umuturage, kumwima serivisi no kutamusobanurira ibimukorerwa.
Ibyo byose ngo biha urwaho abarwanya Leta, bakaba babyuririraho bagumura abaturage, nyamara bigizwemo uruhare na wa muyobozi.
Ati "Amakosa agenda akorwa ni yo aherwaho mu kwangisha abaturage Leta cyangwa ubuyobozi, bikozwe n’abarwanya ubuyobozi bwacu. Ni yo mpamvu rero umuntu tubona afite ubushake buke mu gukosora ayo makosa cyangwa ubikora yabigambiriye, unamufashe nk’uri gutanga imbaraga ku bahungabanya umutekano, ntekereza ko utaba wibeshye."
Yavuze ko kuba uwo muyobozi yamenye ikibazo cy’umuturage, aho kugikemura akamurangarana, nabyo ari icyaha akwiriye guhanirwa.
Yasabye abayobozi bo mu Burasirazuba kwisubiraho bakegera abaturage, aho basanze ikibazo kibarushije imbaraga bakakigeza ku rwego bireba.
Guverineri w’Intara y’Iburasirazuba, Gasana Emmanuel, we yavuze ko batewe ipfunwe no kuza mu myanya y’inyuma mu kwishyura mituweli, kugira abana benshi basambanyijwe n’ibindi byinshi.
Yavuze ko bagiye gufatanya kurushaho kwegera abaturage, no gukemura bimwe mu bibazo bibabangamiye.
Ibi biganiro byabaye mu gihe Intara y’Iburasirazuba iri mu kwezi kwahariwe imiyoborere myiza, aho abayobozu bafite insanganyamatsiko igira iti “Dushyashyanire umuturage dutanga serivisi nziza”.


text:
Iki gitaramo kigiye kuba ku nshuro ya mbere gifite umwihariko kuko kizahuriramo abaraperi gusa, ibikigira icyihariye ugereranyije n’ibisanzwe bibera muri iyi nyubako ya BK Arena yakira ibikorwa bitandukanye by’imyidagaduro.
Abahanzi bamaze kwemeza ko bazaririmba muri iki gitaramo barimo Bulldogg, Bushali, Fireman, Ish Kevin na Riderman n’abandi batandukanye.
Iki gitaramo cyateguwe na QA Venue Solutions ifatanyije na BK Arena, kizahuza abaririmbye Hip hop kuva mu myaka yo hambere n’abagezweho mu kiragano gishya hagamijwe gukomeza gushimisha abakunzi bayo.
Abazacyitabira bateganyirijwe ibikorwa bitandukanye bizibanda ku kwidagadura. Abazacyinjiramo bakoresheje ikarita y’ikoranabuhanga ya ‘BK Arena Prepaid Card’ bazahabwa igabanyirizwa rya 100% ku matike bazagura.
Iyi karita ya BK Group yashyizweho igamije gufasha urubyiruko rudafite konti koroherwa no kuyitwaraho amafaranga, ishobora gukoreshwa nk’izindi za banki ndetse ikaba yanakwinjirirwaho mu mikino n’ibikorwa by’imyidagaduro bibera muri BK Arena.
BK Arena Prepaid Card igura 5000 Frw, ishyirwaho amafaranga y’u Rwanda ariko umukiliya ashobora kuyishyuramo serivisi cyangwa mu yandi yo ku rwego mpuzamahanga nk’amadolari.
Ushobora kugura amatike yo kwinjira mu gitaramo unyuze aha.


text:
Menya ubwoko bw’abagabo batera akabariro neza kurusha abandi ku Isi, dore uburyo bushya bakoresha
Abagabo bamwe na bamwe banengwa n’abagore babo ku ngongo yo gutera akabariro, ibi bikaba binashobora kuba intandaro yo gucana inyuma cyangwa se gutandukana ntibakomeze kubana.
Ubushakashatsi bwakozwe ku miryango 1300 ibana, bugaragaza ko abagabo bafasha abagore babo imirimo yo mu rugo ari bo batera akabariro neza kandi kenshi.
Ubu bushakashatsi buvuga ko umugabo ufasha umugore we gukora imwe mu mirimo yo mu rugo irimo nko guteka no koza ibikoresho byo mu rugo cyangwa kumesa bari kumwe n’abagore babo bakora neza kandi kenshi imibonano mpuzabitsina inogeye abagore babo.
Umushakashatsi Dr Matt Johnson avuga ko kubana hafi y’uwo mwashakanye mugafatanya imirimo yo mu rugo bitera akanyamuneza n’ibiganiro bishimisha umugore bityo igihe cyo gutera akabariro akaba yiteguye kandi nawe abishaka.
Ubushakashatsi ku bufatanye bw’abagabo n’abagore mu gukora imirimo yo mu rugo nk’uburyo bwiza bwo kunoza imibonano mpuzabitsina buje buvuguruza ubwabubanjirije bwavugaga ko abagabo bakora imirimo yo mu rugo bakora nabi kandi gakeya imibonano mpuzabitsina nk’uko byanditswe mu gitabo cyiswe “imibereho y’umuryango” mu gihugu cy’Ububiligi.
Umushakashatsi Dr Matt Johnson wo muri kaminuza ya Alberta akaba n’umuhanga mu by’imibanire y’abashakanye, avuga ko aho yabereye atigeze abona umugabo wapfuye n’umugore gukora imirimo yo mu rugo.
Dr Matt agira ati, “Nta na rimwe, nta n’ikigereranyo runaka cy’imirimo abagabo bafashamo abagore babo byigeze biteza impagarara hagati yabo, cyakora hari ibihugu bimwe na bimwe bifite imico itandukanye bishobora kubaho ariko ibyiza byigaragaza ni uko abagabo bafasha abagore babo mu mirimo yo mu rugo bagira ibihe byiza mu buriri n’abagore babo”.
Ibyiza byo gutera akabariro kubera gukuyakuya umugore igihe umufasha imirimo byigaragaza cyane mu gihugu cya Leta zunze ubumwe za Amerika kurusha mu Bubiligi kuko ngo bitewe n’imigenzo ya kera mu muco wabo.


text:
Umutobe wa pome na Romarin umuti ukomeye cyane
Ingredients
• Pome 3
• Akayiko kifu nshya ya Romarin
• indimu 1
• Elayo no 1or2 ibiyiko 2
Uko bikorwa
Togosa igikombe cy’amazi namara kuba akazuyaze
☆ Rapa pome urambikemo
☆ Kamura indimu usukemo ibiyiko 3
Yungurura ufateho akarahuri ushyiremo ikiyiko cya elayo unywe akazuyaze mugitondo mbere yo kurya 30min
Ongera sasaba ufate akandi karahuri shyiramo ikiyiko cya elayo unywe.
Iminsi 5 ubikora. Nyuma bikorwe 3 buri cyumweru
1 Byoza amara nigifu
2 Bivura impatwe na karizo
3 Bikura ibyuka mu mara
4 Bitera kwituma neza
5 bivura utubyimba two mu mara
6 Bisanasana amara yatangiye kwangirika.


text:
>> Igihe cy'Adiventi
Amasomo yo ku cyumweru, icyumweru cya 4 cy'Adiventi, A
Isomo rya mbere : Iz 7, 10-16
Isomo ryo mu gitabo cy’Umuhanuzi Izayi
Uhoraho yohereza umuhanuzi Izayi 10kubwira umwami Akhazi ati 11«Saba Uhoraho Imana yawe aguhe ikimenyetso, cyaba icyo hasi ikuzimu, cyangwa se icyo hejuru mu kirere.» 12 Akhazi arasubiza ati «Nta cyo nsabye, kandi sinshaka no kwinja Uhoraho.» 13Nuko Izayi aravuga ati «Tega amatwi rero, muryango wa Dawudi! Mbese ntibibahagije kunaniza abantu, kugira ngo mube mutangiye no kunaniza Imana yanjye ? 14Noneho rero ni Nyagasani ubwe uzabihera ikimenyetso: Dore ngaha umwari asamye inda, akazabyara umuhungu maze akazamwita Emanuweli. 15Azatungwa n’amata y’ikivuguto n’ubuki, kugira ngo azabashe kwanga ikibi, ahitemo icyiza. 16Na mbere y’uko uwo mwana azabasha kwanga ikibi agahitamo icyiza, ibihugu by’abo bami bombi utinya, bizaba bitakivugwa.»
Kuzirikana : Zab 24 (23), 1-2, 3-4ab, 5-6
ZABURI
- Inyik/ Uhoraho naze :
- ni we mwami wuje ikuzo
- Isi ni iy’Uhoraho hamwe n’ibiyirimo,
- yose ni iye hamwe n’ibiyituyeho byose.
- Ni we wayitendetse hejuru y’inyanja,
- Anayitereka hejuru y’inzuzi ubutayegayega.
- Ninde uzazamuka ku musozi w’Uhoraho,
- Maze agahagarara ahantu he hatagatifu ?
- Ni ufite ibiganza bidacumura n’umutima usukuye,
- ntararikire nabusa ibintu by’amahomvu.
- Uwo azabona umugisha w’Uhoraho,
- N’ubutungane bukomoka ku Mana umukiza we.
- Bene abo nibo bagize ubwoko bw’abamushaka,
- bagashakashaka uruhanga rwawe, Mana ya Yakobo.
Isomo rya kabiri : Rom 1, 1-7
Intangiriro y’ibaruwa Mutagatifu Pawulo Intumwa yandikiye Abanyaroma
Bavandimwe, ljyewe Pawulo umugaragu wa Yezu Kristu, ndabaramutsa. Koko natorewe kuba intumwa, nteganyirizwa kwamamaza Inkuru Nziza 2Imana yari yarateguje abahanuzi bayo mu byanditswe bitagatifu. 3Iyo Nkuru Nziza yerekeye Umwana wayo, Yezu Kristu Umwami wacu, wabayeho ku bw’umubiri ari mwene Dawudi, 4ariko izuka rye ava mu bapfuye rikagaragaza ko ari Umwana w’Imana, mu bubasha bwose ku bwa Roho Mutagatifu. 5Ni na We waduhesheje ubutumwa, bwo kuyobora mu ikuzo ry’izina rye amahanga yose ku kwemera, 6ari yo mubarirwamo namwe, abahamagawe na Yezu Kristu. 7Mwebwe rero batoni b’Imana muri i Roma, mwebwe abatagatifujwe no gutorwa n’Imana: nimugire ineza n’amahoro bituruka ku Mana Umubyeyi wacu, no kuri Nyagasani Yezu Kristu.
Ibango-ndirimbo ribanziriza Ivanjili :
Alleluya Alleluya.
- Dore umukobwa w’isugi agiye gusama inda,
- maze azabyare umuhungu,
- nuko bazamwite «Emanuweli»,
- ari byo kuvuga ngo «Imana turi kumwe&raq
Ivanjili Ntagatifu : Mt 1, 18-24
+ Amagambo yo mu Ivanjili ntagatifu uko yanditswe na Matayo
18Dore uko Yezu Kristu yavutse. Nyina Mariya yari yarasabwe na Yozefu; mu gihe batarabana aza gusama inda ku bubasha bwa Roho Mutagatifu. 19Yozefu umugabo we wari intungane kandi utashakaga kumuteza urubwa, yigira inama yo kumusezerera rwihishwa. 20Igihe yari akibizirikana, Umumalayika wa Nyagasani amubonekera mu nzozi aramubwira ati «Yozefu mwana wa Dawudi, witinya kuzana umugeni wawe Mariya, kuko yasamye ku bubasha bwa Roho Mutagatifu. 21Azabyara umwana uzamwite Yezu, kuko ari we uzakiza umuryango we ibyaha byawo.» 22Ibyo byose ariko byabereye kugira ngo huzuzwe ibyo Nyagasani yavugishije umuhanuzi ati 23«Dore Umukobwa w’isugi agiye gusama inda maze azabyare umuhungu, nuko bazamwite «Emanuweli», ari byo kuvuga ngo «Imana turi kumwe». 24Yozefu akangutse abigenza uko Umumalayika wa Nyagasani yamutegetse, nuko azana umugeni we.


text:
Sterile Monofilament Absoroable Polyglecaprone 25 Suture hamwe cyangwa idafite inshinge WEGO-PGCL
Ibicuruzwa birambuye
Ibicuruzwa
Suture ya WEGO-PGCL irashobora gukoreshwa mububaga butandukanye kuva hafi yumubiri woroshye cyangwa subcuticular kugeza ligation ikenera imbaraga za tensile zambere muminsi 14 yambere.
Tyagurishijwe cyane kuri PGCL ni kuva USP 2-0 kugeza 6-0 muri violet irangi cyangwa idapfuye.Irashobora gushyirwaho inshinge nyinshi za WEGO.Gukata impande cyangwa guhinduranya gukata inshinge inshinge hamwe na suture ya WEGO PGCL itanga kwinjira neza hamwe no kurwanya hasi.Impapuro zingingo zingingo hamwe na suture ya WEGO PGCL isiga igikomere gito kuri tissue kuruta ubundi bwoko bwa inshinge.Gukata inshinge hamwe numubiri wurushinge rwumubiri (nanone witwa taper ukata inshinge za WEGO) hamwe na suture ya WEGO PGCL bizambuka imyenda idafite imbaraga nke hamwe nigikomere gito mugihe cyo kudoda.
Not gusa urushinge rufite ubwoko bwamahitamo, ariko kandi inzira yuburyo bwa WEGO PGCL suture ifite ubwoko butandukanye.Inzira rusange yuburyo bwa WEGO PGCL ipfunyitse mu ikarita yimpapuro ifite ishusho "8", igashyirwa mu mufuka w'imbere hanyuma igapakirwa mu gikapu cyo hanze, kandi iyi paki izatwara kabiri.Kugirango ugabanye ibyangiritse kuri sterisizione, suture ya WEGO PGCL ifite ubundi buryo bwo gupakira, ikazenguruka suture ya PGCL mukarita yimpapuro ifite ishusho "8" hanyuma igapakirwa mumifuka ibiri-Aluminium.Na none, kugirango ugabanye ikarita yimpapuro birashobora gutuma mono WEGO PGCL suture ifata mu mutwe uburyo bwo gufunga, ifite uburyo bwa gatatu bwo gupakira mumasiganwa yo kwiruka ya plastike ifite ishusho "0" hanyuma igapakirwa mumifuka ibiri-Aluminium.


text:
Uyu mugani bawuca iyo babonye umuntu wali ufite ibintu hanyuma akaga kakabimumaraho agasonza isangu; ni bwo bavuga ngo «Naka ageze ahalindimuka ! » Wakomotse kuli Rugara w’i Giseke na Nyagisenyi ho mu Busanza (Butare); ahagana mu mwaka1900.
Mbere y’aho ku ngoma ya Rwogera, hateye inzara bayita Rwarugereka aliko ikomera ku ngoma ya Rwabugili. Ubwo mu karere ka Busanza Nyiramavugo nyina we Rwogera yali ahafite umuhingisha w’ibwami witwa Rugara, arahingisha bituma aba umukungu muli ako karere atwara ka Giseke na Nyagisenyi (Komini Ruhashya ubungubu). Aho Nyiramavugo n’umuhungu batangiye hima Kigeli Rwabugili, yimana na nyina Murorunkwere. Murorunkwere azungura urugo rwa nyirabukwe. Rugara agumya kumubera umuhingisha. inzara iranga irakomera; abanyabusanza bakajya guca inshuro kwa Rugara akabaha ibyo baralira. Bajya ibwami gufunguza bagatuma kuli Rugara akohereza imboho zo kubaha.
Bukeye abashonji bagikanyakanya b’i Busanza bajya inama yo kwiba Rugara; bamusahura ibigega n’imitiba barabyeza. Aliko atinya kujya kubivuga ibwami. Bukeye ibwami bamutumaho ngo yohereze imboho zo guha abashonji. Inturnwa iregenda, iti «lbwami ngo zana imboho zo guha abanyanzara». Rugara abyumvise, ati «Mbigenje nte ! Ko natinye kubibwira ibwami none nkaba ndafite imyaka yo kwohereza !» Biramushobera ! noneho yigira inama yo kujya kubwira ibwami ko imyaka yashize. Aragenda abibwira Nyirakigeli Murorunkwere.
Abashonji babyumvise batera hejuru, bati «Imyaka irahali turabizi, ibyo Rugara avuga ni ukwangiIira ngo abone uko abigulisha !» Nyirakigeli ararakara abaza Rugara, ati «Imyaka yanjye yamazwe na nde ?» Rugara alibaza ati «Nimvuga ko yashize barabona ko mbeshya, kandi nimvuga ko yibwe barambaza icyatumye ntabivuga mbere !» Alicecekera. Nyirakigeli ahamagaza abantu arabatuma, ati «Nimujyane na Rugara mundebere ko imyaka ihali kandi mugarukane».
Intumwa ziragenda zisanga nta myaka irangwa i Giseke. Babaza Rugara, bati «Ibi bigega n’imitiba bingana bitya byamazwe na nde ?» Rugara arabasubiza, ati «Barabinyibye ntinya kubibwira ibwami». Abandi bati «Aba bantu bangana batya batuye ku rugo rwawe hamwe n’abaralilizi babibana ibintu bate ?» Bati «Abashonji bavuze ukuli ubanza koko warabigulishije !» Barahindukira. Bageze ibwami babwira Nyirakigeli ko nta myaka ili kwa Rugara koko; «Urebye koko ubanza yarayigulishije !» Nyirakigeli abaza Rugara, ati «Mbwiza ukuli aho wanshyiliye imyaka ». Rugara, ati «Barayibye». Nyirakigeli ararakara yitera hejuru; abaza abali aho, ati «Uyu mugabo nkwiye kumugenza nte ?» Abandi barahora. Abonye ko bahoze, ati «Nta bwo mutanga, ahubwo nshiye iteka ko ntaho azatura !
Nuko Rugara arasenyerwa, aragenda ajya mu nshuti ze z’i Kinyamakara, araharara arahasibira. Za nshuti zimenye ko ibwami baciye iteka ly’uko atazagira aho atura zigira ubwoba ziramwirukana. Rugara arahambira n’abana n’umugore. Aliko ubwo inzara ikaba yabarembeje. Araboneza no ku musozi wa Rukondo h’i Bufundu (Gikongoro); hali ku nshuti ze, aharaye limwe na bo barabimenya baramwirukana.
Bamaze kumujujubya, noneho yigira inama yo kujya i Rubona mu Nyaruguru ku bavandimwe be. Yashakaga kuzambuka ngo ajye i Burundi. Ashyira nzira aragenda; aterera igisi cya Kigasali, ageze mu gikombe cy’imanga ya Birogo isereli iramugusha, atemba muli iyo manga arashenjagulika akulizamo gupfa. Umugore n’abana na bo inzara irabanogonora.
Nuko uwo mugani waduka ubwo ukwira u Rwanda, kuva ubwo babona umuntu usabayangwa kubera inzara y’isangu kandi mbere ali we umukiro wabalizwagaho, bakamugereranya na Rugara; bati «Ageze ahalindimuka aka Rugara !» – Ahalindimuka = imanga y’intagendeka : Kugera ahalindimuka. Kuba mu makuba y’injyanamuntu.
[Aho byavuye : Minisiteri y’Amashuli Makuru n’Ubushakashatsi mu by’Ubuhanga, Ibirali by’insigamigani, Kigali, 1986, pp.28-29].


text:
Banyarwanda, Banyarwandakazi,
Mbifurije mwese umunsi mwiza w’umurimo. Ndifuza kandi kubashimira umurimo mukora wa buri munsi kugira ngo muteze imbere imiryango yanyu, ndetse n’Igihugu cyacu muri rusange. Imbaraga zacu nk’Abanyarwanda, dufatanije n’abo dufatanya ibikorwa, zatangiye kugaragaza umusaruro ushimishije – mu myaka itanu ishize, Abanyarwanda bagera kuri miliyoni imwe bikuye mu bukene. Ariko turacyafite akazi kenshi twese hamwe kugira ngo tuzamure Igihugu cyacu n’Abanyarwanda bose tugere aho twifuza kuba turi.
Buri mwaka urubyiruko rw’Abanyarwanda bagera ku 125,000 binjira mu isoko ry’umurimo. Imbaraga, impano, ni ubushake byabo ubundi bikwiye kungana ni amahirwe yo kubona akazi. Guverinoma irakomeza gushyira ubushobozi bwayo mu buryo bwatuma Abanyarwanda bose bafite ibitekerezo byiza bashobora nabo kuvamo abikorera. Iyi niyo mpamvu hashyizweho Ikigega cyo Guteza Imbere Abikorera (Business Devlopment Fund) mu Rwanda hose kugirango gishyigikire Abanyarwanda bafite ibitekerezo bishya guhanga imirimo, cyane cyane abadashobora kubona inguzanyo mu buryo buboroheye.
Ndashimira abatsinze mu marushanwa y’uyu mwaka y’imirimo mito n’iciriritse muri za District zose yakoreshejwe na Minisiteri y’Umurimo n’Abakozi. Muri kw’isonga ry’iterambere ry’Igihugu cyacu.
U Rwanda ruzubakwa n’amaboko y’abana barwo. Tuzi aho dushobora kugera iyo dukoreye hamwe. Reka rero dukomeze guha umurimo Agaciro kuko bijyanye no kukiha no kugahesha igihugu cyacu.
Ndizera ko muri bugire umunsi mwiza wo kuruhuka ariko kandi mutekereza no ku murimo.


text:
Nyamagabe: Urubyiruko rwitabiriye amarushanwa rwahembwe amafaranga ibihumbi 800
Mu rwego rwo gushishikariza urubyiruko ruri mu biruhuko kwirinda ibirwangiriza ubuzima, Akarere ka Nyamagabe kateguye amarushanwa y’indirimbo, imbyino, imivugo n’ubugeni, ku nsanganyamatsiko ivuga ngo “Winyicira ubuzima ejo hanjye ni heza.”
Abitabiriye aya marushanwa basabwe kohereza ibihangano byabo ku rubuga rwa YouTube Nyamagabe Art Council, maze tariki 8 Ukwakira 2021 baza kubigaragaza imbonankubone, ndetse batanu ba mbere barabihemberwa.
Igihangano cya mbere cyagenewe igihembo cy’amafaranga ibihumbi 300, icya kabiri kigenerwa ibihumbi 200, icyakurikiyeho ibihumbi 120, ikindi 100 naho icya gatanu ari na cyo cyahagarariweho, kigenerwa ibihumbi 80.
Espérance Nyirasafari w’imyaka 31, ni we wabaye uwa mbere, abikesha imbyino irimo ahavuga ngo “Ejo ni nde waba depite, ejo ni nde waba umuntu ukomeye? Have winyicira ubuzima, namenye ko ejo hanjye ari heza.”
Yishimira igihembo yahawe, yagize ati “Abana nifashisha ngiye kubashakira udukoresho, nanjye ubwanjye nongere nsubire muri studio, nongere nyikore neza. Muri makeya kiriya gihembo bampaye ngiye kugikoresha nivugurura.”
Ibi binavugwa n’abagize itsinda “The Generation” ryabaye irya kabiri, babikesha indirimbo irimo ibango ribuza ba abagabo bakuze bazwi nka ba ‘sugar daddy’ guhemukira abana rivuga ngo “Dore ungana na papa wakabaye undera, abo wibarutse bo turangana. Winshukashuka uvuga ko tungana, oya, oh non!”
Abitabiriye aya marushanwa bifuza ko yajya aba kenshi, kuko kuri bo ari uburyo bwo kugira uruhare mu kubaka u Rwanda rwifuzwa.
Nyirasafari ati “Ngiye mbona inzira yo kunyuzamo ubutumwa nk’iyi mbyamfasha kuko mu buzima ndi umwarimu w’urubyiruko. Nanjye mfite ubuhamya bw’ibyo numvise n’ibyo nabonye byakwangiza urubyiruko.”
Gabriel Irakarama, umukozi w’Akarere ka Nyamagabe ushinzwe urubyiruko, siporo n’umuco, ari na we wateguye aya marushanwa, avuga ko bayateguye kuva mu kwezi kwa Nyakanga, ibiruhuko bigitangira, mu rwego rwo kugira ngo abanyeshuri baje mu biruhuko na bo bazayitabire, ariko no kugira ngo ubutumwa bwateguwe buzabarinde.
Agira ati “Twayateguye kugira ngo turinde urubyiruko ruje mu biruhuko ku bw’ibishuko bahura na byo iyo ruri mu biruhuko. Ni n’uburyo bwo kubazamurira impano bafite.”
Anavuga ko atitabiriwe uko bari babyiteze kuko ngo bari biteze ko hazitabira abagera mu 100, hakitabira 20. Atekereza kandi ko ingamba zo kwirinda Covid-19 ziri mu byabiteye.
Gusa na none, yumva intego y’uko ubutumwa buri muri ibyo bihangano bugera kuri benshi barayigezeho kuko umurongo wa YouTube Nyamagabe Art Council babishyizeho wasuwe n’abatari bake, ku buryo hari n’indirimbo zarebwe inshuro 1200, izindi inshuro 800, gutyo gutyo.
Irakarama anavuga ko ibihangano byashimwe bazafasha ba nyirabyo kubinononsora no kubisakaza, kandi ko amarushanwa y’ubutaha azatangira kare, agatangirira mu bigo by’amashuri aho abayatsinze bazahembwa ibikoresho by‘ishuri, hanyuma akazanakomeza mu biruhuko.
Ibitekerezo ( 1 )
Guha imbaraga urubyiruko si ukuruha ibyamirenge ahubwo hakenewe abegera urubyiruko nkuko Nyamagabe byakozwe maze bakabafasha kizamira no kuvumbura impano bafite.
Murakoze!


text:
Mu buzima hari byinshi tunyuramo tugatekeereza ko Imana yabyibeshye ho ndetse tukagatngira kwitotomba, ariko Imana ntijya yibeshya icyo dusabwa ni ukuyizera."Nimunyumve yemwe Bayuda namwe abatuye i Yerusalemu, mwizere Uwiteka Imana yanyu mubone gukomezwa, mwizere n’abahanuzi bayo mubone kugubwa neza" (2 Ngoma 20:20).
Umwami utaremeraga ubwiza bw’Imana, yari afite umugaragu wakundaga kumubwiza ukuri mu bihe byose ati:
Mwami wanjye, ntimugacike intege kuko kuko ibintu byose Imana ikora biratunganye, ntijya yibeshya!
Umunsi umwe bajyanye guhiga bageze mu nzira, inyamaswa y’inkazi ishaka kwica umwami . Umugaragu we arayirwanya arayica, ariko ntiyabasha kubuza shebuja guhomba (gutakaza urutoki).
Umwami nta kugaragaza ikinyabupfura no gushimira ko yarokotse urupfu, yateruye amagambo ati:
Imana ni nziza? iyo iza kuba nziza, si mba naratewe n’inyamaswa, ikindi kandi si mba naratakaje urutoki rwa njye.
Umugaragu yamusubije yitonze ati:
Mwami wanjye, n’ubwo ibintu bimeze bityo, icyo nshobora kukubwira ni uko Imana ari nziza kandi izi impamvu y’ibintu byose bitubaho.Ibyo Imana ikora biratunganye. Ntijya yibeshya habe na mba!
Ibyo Imana ikora byose biratunganye. Ntijya yibeshya:
Umwami amaze kumva ibyo umugaragu we amusubije yazabiranyijwe n’uburakari maze ategeka ko uwo mugaragu afungwa.
Umunsi umwe, yongeye kujya mu wundi muhigo. Ariko umwami yafashwe n’abantu b’inyeshyamba batambaga ibitambo by’abantu. Mugihe bari bamaze kumufata, biteguye kumutambaho igitambo, izo nyeshyamba zavumbuye ko rumwe mu ntoki ze rwacitse, bahise bamureka kuko babonaga ko ataberanye no gutambirwa imana zabo.
Agarutse ibwami, yategetse ko bagomba kurekura umugaragu we, amwakira neza cyane.
Umwami yaravuze ati:
Nshuti yanjye, Imana ni nziza kuri njjye! Narokotse urupfu ubwo inyeshyamba zashakaga kunyica, ariko kuko nari mbuze urutoki rumwe gusa, barandetse! Hagati aho mfite ikibazo: Niba Imana ari nziza, kuki yemeye ko ngushyira muri gereza?
Umugararagu yaramusubije ati:
Mwami wanjye, iyo nza kujyana nawe muri uriya muhigo, mba naratambweho igitambo mu mwanya wawe, kuko njyewe nari mfite intoki zose. Kubw’ibyo wibuke ko ibyo Imana ikora byose bitunganye.Ntijya yibeshya.
Inkunga y’uyu munsi:
Akenshi twinubira ubuzima n’ibintu bisa nk’ibibi bitubaho, twibagiwe ko nta kintu kibaho kidafite impamvu kandi byose biba bifite intego. Buri gitondo, umunsi wawe wuragize Imana.Yisabe kuyobora ibitekerezo n’ibikorwa byawe, kandi ntutinye, Imana ntizigera yibeshya!
Source:www.topchretien.com
[email protected]


text:
Twese twabonye aho bavuga ko ugomba kugira agakanzu gato k'umukara, ikoti rya kwire ‘Leather Jacket’, n’ibindi byinshi ariko se ni ko twese twambara amakanzu mato y’umukara cyangwa dukunda amakoti?. Buri wese akunda ukwe, niyo mpamvu naguhitiyemo ubwoko bw’imyenda watunga kandi ugakurikiza uwo uri we n'ibyo ukunda.
Kwambara ni ukuberwa, buri wese aba azi ibimubera, rero iyi
myenda ni imwe mu myenda wakwambara bitandukanye ‘Styling’ kandi uko bikubereye.
1. Ikoboyi (Quality Denim Jeans)
Amapantaro y’amakoboyi ni amwe mu myambaro izahora yambarwa. Wayambara uko ubikunze yaba igufashe, ikurekuye, ari nini cyane
n’ubundi buryo bwose wabyifuzamo.
2.
Ikanzu
Buri muntu wese akwiriye gutunga ikanzu yakwambara ku munsi
wose kandi na nijoro ukaba wayambara igihe waba ubishatse. Wayambara ku munsi hamwe n’ikoti ry’ikoboyi, waba
ugiye ahantu hiyubashye ugashyiraho inkweto ndende, amaherena n’ikoti ‘Blazer’.
3.
Kola ‘Leggings’
Turazikunda, tuzikorana siporo, tuzambara nk’amapantaro. Kola cyangwa se 'Leggings' mu ndimi z’amahanga ni umwambaro utanze amahoro kandi
wakwambarwa mu buryo bwinshi butandukanye.
4.
Igikapu wajyana ku kazi ‘Tote bag’
Ibi ni bimwe mu bikapu bigezweho kandi binini washyiramo
ibintu byinshi bitandukanye. Ushobora no kubishyiramo mudasobwa igendanwa (Laptop).
5.
Ikoti ‘Blazer’
Ukeneye ikoti, iryo bita ‘Work Blazer’ ni ikoti wakwambara mu gihe ugiye mu biro ariko rijyana n’ibintu byinshi. Ushobora no kuryambara mu gihe utagiye mu biro mu buryo butandukanye nk'uko twabivuze haruguru waryambara no ku ikanzu, utibagiwe n'ipantaro.


text:
Minisitiri w’Urubyiruko n’Umuco, Rosemary Mbabazi yavuze ko u Rwanda rubuze umuhanzi mwiza wakundaga Igihugu.
Minisitiri Rosemary Mbabazi yifatanyije n’abitabiriye igitaramo cyo gusezera no kunamira umuhanzi Burabyo Yvan (Buravan) cyabereye muri Camp Kigali mu ijoro ryo ku wa 23/8/2022.
Minisitiri Mbabazi yihanganishije umuryango, inshuti n’abavandimwe ba Buravan ndetse n’Igihugu muri rusange.
Ati “Nta byinshi dufite byo kuvuga kuri Buravan uretse kuvuga ko igihe cye cyari iki Imana yamugeneye hano ku isi.”
Yihanganishije abahanzi bagenzi be kubera umubabaro bagaragaje ubwo bahabwaga umwanya wo kugira icyo bavuga kuri Buravan.
Minisitiri Mbabazi yavuze ko kimwe mu byo yibukira ku muhanzi Buravan ari mu gihe cya Covid-19 ubwo abantu bari mu rugo hagakorwa inama bareba icyazahura umuziki ndetse n’abahanzi bari bagezweho n’ingaruka za covid-19, icyo gihe Buravan atanga igitekerezo ko bagomba gukoresha ikoranabuhanga ariko ntibahagarike umuziki.
Yvan Buravan yagize ati “Ntabwo twacika intege ibihangano n’inganzo turayifite reka dukoreshe ikoranabuhanga tubigeze kure”.
Minisitiri Mbabazi yavuze ko Buravan ari mu bahanzi basusurukije abantu mu bihe bya covid-19 ndetse akarangwa n’umuco.
Ati “Yvan yagiraga umuco, yari umusore mwiza w’imico myiza, ndetse ukabona yubaha buri wese. Yacaga bugufi bidasanzwe bitamenyerewe iyo umuntu amaze kugira izina rikomeye.”
Ati “Abenshi muri hano muri urubyiruko ni irihe somo dukuye kuri Yvan, yari ishema ku gihugu cyacu, yari ishema ku mugabane wacu, no ku isi hose yagombye kubabera isomo mu buzima”.
Minisitiri Mbabazi yavuze ko umunsi Buravan yatabarutse u Rwanda rwabonye ubutumwa butandukanye bubihanganisha ndetse bamwe babaza ku burwayi bwa Yvan. Yasabye urubyiruko rw’abahanzi kwigira kuri Buravan batekereza inkuru bazasiga imusozi.
Minisitiri Mbabazi yavuze ko u Rwanda rwakoze ibishoboka byose ngo Yvan Buravan ahabwe ubuvuzi mu gihugu cy’u Buhinde akaba ashimira abayobozi bakoze ibishoboka byose ngo avurwe”.
Ati “Igihugu cyagize uruhare kugira ngo abashe kujya kwivuza bimaze kunanirana, turabishima n’ubwo byanze Yvan akitaba Imana, ariko icyagombaga gukorwa cyarakozwe”.
Yasabye urubyiruko kugira ubuzima bufite intego kugira ngo ruzagire icyo rwibukirwaho igihe bazaba basezera ku buzima bwa hano ku isi.
Mu buhamya butandukanye, bamwe mu bahanzi bagaragaje kwicisha bugufi kwe ndetse no kubana neza na bagenzi be byamuranze.
Massamba Intore yavuze ko mu byo yigishije Buravan harimo kuririmba, ibyo amwigishije akabifata vuba.
Ati “Hari igihe umuntu arakara akumva yarakarira n’Imana kuko hari indembe nyinshi yagombye guhamagara”.
Muri iki gitaramo kandi ababyeyi ba Buravan bashyikirijwe igihembo cya YouTube kubera umubare munini w’abakurikiye iby’urupfu rwe bakoreresheje uyu muyoboro.
Abitabiriye iki gitaramo bacanye urumuri rw’ubuzima nko guha icyubahiro Buravan ndetse bamwe mu bahanzi bafata umwanya wo kuvuga ubuzima bwamuranze, bahabwa n’umwanya wo gusubiramo indirimbo ze.


text:
Ku itariki ya 27 Nzeri 2022 isi yose yongeye kwizihiza Umunsi Mpuzamahanga w'Ubukerarugendo. Kuri iyi nshuro umuhango wo kwizihiza uwo munsi wabereye mu ntara ya Bali muri Indoneziya.
Mu butumwa bwatanzwe kuri uwo munsi n'Ishami ry'Umuryango w'Abibumbye ryita ku Bukerarugendo UNWTO amahanga yose yongeye kwibutswa ko agomba kurushako gushyira imbataga mu bikorwa biteza imbere ubukerarugendo. Ibihugu byongeye gukangurirwa gushora imari mu mishinga yo muri urwo rwego kugira ngo abantu benshi babone akazi biteze imbere.
Ku rundi ruhande ba Mukerarugendo na bo bongeye gusabwa kuzuza inshingano zabo zirimo kubaha umuco nindangagaciro by'ahantu batemberera, kubungabunga urusobe rw'ibinyabuzima no kwirinda guteza akaduruvayo mu bice baba basuye.
Insanganyamatsiko y'uyu mwaka ni "Rethi...
Ku wa gatatu w'iki cyumweru tariki 21 Nzeri 2022 umugore wo muri Leta Zunze Ubumwe z'Amerika yatunguwe no gusanga amadolari 543 munsi y'umugati wa hamburger yari amaze kugura mu iduka ricuruza ibyo kurya.
Joann Oliver utuye mu mujyi wa Jackson muri Leta ya Georgia yaguze hamburger mu iduka rya KFC ayijyana ku kazi kugira ngo aze kuyifashisha nk'ifunguro rya saa sita. Mu gihe yari atangiye kurya yatunguwe no kubona amadolari munsi y'umugati ahita abimenyesha urwego rwa polisi.
Ayo madolari yahise asubizwa ba nyiriduka yari yaguzemo hamburger bamushimira uwo mutima mwiza yagize ndetse bamwiseguraho kubera uburangare bari bagize. Bahise kandi bamusubiza amafaranga yari yishyuye bamwongereraho n'indi hamburger y'ubuntu.
Imigati yo mu bwoko bwa hamburger iracuruzwa cyane muri Leta ...
Ku wa kane w'icyumweru gishize muri Espagne mu burengerazuba bw'ikirwa cya Majorque inkuba yakubise abakerarugendo babiri irabahitana.
Iyi nkuba yakubise mu ma saa cyenda n'igice z'amanywa yabanje kwica umugabo w'Umusuwisi w'imyaka 65 ikurikizaho undi mugabo w'Umudage w'imyaka 51 wari uri muri metero 15 uvuye aho uwa mbere yari ari. Uriya musaza w'Umusuwisi nta bwo yigeze asamba na ho Umudage yahawe ubufasha bwihutirwa ariko na we biranga biba iby'ubusa yitaba Imana asize umugore we bari bari kumwe mu kiruhuko cy'ukwezi kwa buki dore ko ari bwo bari bakimara gukora ubukwe.
Uwo mugore we bari kumwe yahise ahura n'ikibazo kihungabana yahise akurikiranirwa hafi ahabwa ubufasha bwa ngombwa. Abantu bose bari bari kuri icyo kirwa bahise basabwa kuhava igitaraganya mu rwego rwo kwirinda...
Ku wa gatanu tariki 5 Kanama 2022 umugore w'Umwongerezakazi yapfuye urupfu rutunguranye ari mu rugendo rw'indege yavaga muri Hong Kong yerekeza mu Bwongereza, urugendo rurakomeza ku buryo abo mu muryangowe bari kumwe bagumye hafi y'umurambo we mu gahinda kenshi mu gihe kingana n'amasaha 8.
Helen Rhodes umubyeyi w'abana babiri yasinziriye ubudakanguka ubwo bari mu rugendo we n'umugabo we n'abana be babiri. Abantu bageregeje kumuha ubutabazi ngo barebe ko yakanguka ariko biba iby'ubusa kuko yari yamaze gupfa urupfu rw'amarabira. Indege yakomeje kuguruka, umurambo wa nyakwigendera na we uguma aho yari yicaye, abo mu muryango we na bo bakomeza kuba hafi aho, urugendo rurakomeza mu gihe cy'amasaha umunani yose kugeza ubwo indege yagwaga ku kibuga cya Frankfurt mu Budage. Umurambo w'uwo m...
Umwe muri ba nyir’amaduka ya La Casa del Habano witwa Reynaldo Gonzalez avuga ko kunywa itabi ry’ibigoma ari ukwiyegereza Imana, ngo bikaba ari na byo bituma iri tabi rihora rihabwa umugisha rikarushaho kumenywa no gukundwa ku isi yose. Uyu mugabo yemeza kandi ko ikigoma ari umuco w’umuturage wa Cuba uwo ari we wese wiyubashye. Iduka rye rifatwa nka hamwe mu hantu haryoshya ikigoma cyane dore ko ba mukerarugendo baba bacicikana baje gutumura ku iryo tabi ry’agaciro Riherereye ahitwa Old Havana.
Umuntu utanywa ikigoma ngo aba ari umunyabyago
Abakunzi b’iri tabi badatinya kuvuga ko Imana ibaheramo ingabire bavuga ko kunywa ibigoma ari kimwe mu bintu bishimisha kuri iyi si. Gusa ngo bumva bagiriye impuhwe umuntu wese udashobora kubona ikigoma. Kubera ko ibigoma bihenda ugereranyije...


text:
Gasabo: Mu gutora Abunzi abaturage bibanze ku basanzwe baba hafi
Grace Umugwaneza na Wenceslas Rutagarama bo mu Mudugudu wa Byimana, Akagari ka Musezero mu Murenge wa Gisozi w’Akarere ka Gasabo, barushije bagenzi babo amajwi mu matora y’Abunzi bitewe n’uko bita ku buzima bw’abaturanyi babo.
Aya matora yakozwe mu midugudu yose igize u Rwanda kuri uyu wa Gatandatu tariki 17 Nzeri 2022, yari ayo guhitamo abazatorwamo Komite y’Abunzi ku rwego rw’Akagari ku itariki ya 24, na Komite yo ku rwego rw’Umurenge ku itariki 01 Ukwakira 2022.
Abunzi ni rwo Rukiko rwegereye Abaturage mbere y’uko hagira abafata icyemezo cyo kujyana ibirego mu nkiko zisanzwe, ndetse ko umwanzuro bafashe iyo uteweho kashe mpuruza uhinduka itegeko.
Wenceslas Rutagarama wari usanzwe ari Perezida w’Inteko y’Abunzi ku rwego rw’Umurenge wa Gisozi kuva mu myaka irenga 15 ishize, arizeza ko bakomeza kugabanya umubare w’abagana inkiko zisanzwe.
Minisiteri y’Ubutabera (MINIJUST), ishimira Inteko z’Abunzi mu Gihugu hose zicyuye igihe, ko zarengeje urugero rwa 96% by’ibanza zagakwiye kuba zaragejejwe mu Nkiko zisanzwe".
Rutagarama akomeza agira ati "Ni jye wari uhagarariye abunzi ku rwego rw’Umurenge (mu bujurire), tuzakomereza aho twari tugeze ndetse tuharenze wenda tugere ku 100%".
Avuga ko mu mpamvu zituma abaturage bagana Abunzi n’Inkiko, higanjemo amakimbirane ashingiye ku butaka n’indi mitungo.
Rutagarama na Umugwaneza bombi basanzwe ari Abajyanama b’ubuzima mu Mudugudu wa Byimana.
Umugwaneza agira ati "Mvura abaturage bose baje bangana uko bari kose, ndabakira kandi nkabaha serivisi bansabye, na supanete ndazitanga nta mutarage wo mu Mudugudu wa Byimana utarara mu nzitiramubu iteye umuti."
Abaturage batoye Inteko y’Abunzi mu Byimana na bo bashimira abayigize, uburyo bita ku buzima bwabo no kuba batababura iyo bifuza ko babakemurira ibibazo bafitanye n’abaturanyi.
Hari uwagize ati "Nta muturage Grace (Umugwaneza) ajya yirengagiza, afasha abaturage akabavurira abana bagize ikibazo, yashobora no guca imanza kuko abasha kuduha inzitiramubu, ntazo agurisha."
Muri buri Mudugudu hatowe bane bazatorwamo Komite y’Abunzi igizwe n’abantu barindwi hamwe n’abasimbura babo 10 ku rwego rw’Akagari, nyuma yaho bakazatorwamo indi Komite y’Abunzi igizwe n’abantu barindwi ku rwego rw’Umurenge.
Ibitekerezo ( 1 )
Nukuri Nyagasani ajyakwagura mubitekerezo urashoboye kdi Inama ikomeze ikwagure muri byose


text:
Wari uzi ko inzovu ishobora guhaka imyaka ibiri?
Nubwo umuntu ari cyo kiremwa kirusha ubwenge ibindi, kikaba kibiyobora kikabiha n’umurongo, zimwe mu nyamaswa nazo zigira ibyo zirusha umuntu nko kuba nta nyamaswa yagambirira kwica ngenzi zayo ngo izimare nk’uko mu Rwanda byagenze mu 1994, kuba nta nyamaswa yarutisha indi bidahuje imimerere ngenzi yayo, n’ibindi.
Uretse ibyo kandi bituruka mu mitekerereze, zimwe mu nyamaswa zifite bimwe mu bintu zirusha umuntu. Nk’inyamaswa hafi ya zose zirusha umuntu kwiruka cyane, no guhumurirwa cyane. Inyamaswa nk’imbogo zipima ibiro byinshi kurusha umuntu, ingagi ikarusha imbaraga umuntu inshuro zirenga icumi n’ibindi.
Ikindi kandi zimwe mu nyamaswa zirusha umuntu ni umwanya zimara zirema ikindi kiremwa mu nda yazo. Mu gihe umuntu amara amezi icyenda, Inzovu zimara imyaka ibiri. Kigali Today yaguteguriye urutonde rw’ inyamaswa 10 za mbere zihaka igihe kirekire kurusha izindi.
1. Inzovu imara amezi hagati ya 18 – 22 ihaka
Inzovu ni yo nyamaswa ifite agahigo ko kuba ihaka igihe kirekire, inzovu zo muri Afurika zihaka amezi 22, mu gihe inzovu zo muri Aziya zihaka amezi 18. Inzovu ibyara umwana umwe gusa, kandi umwana w’inzovu avukana ibiro biri hagati ya 90 na 115. Inzovu itangira kwimywa ifite hagati y’imyaka 8 na 13. Gusa irangiza gukura igejeje ku myaka 20. Inzovu ni inyamaswa zikundana ku buryo iyo umwana yavutse atitabwaho na nyina gusa, ahubwo inzovu zose zigize ishyo zimwitaho zikamubungabunga.
2. Ibifi binini biba mu Nyanja byitwa “Dolphins” bihaka amezi hagati 15 na 18
Ibifi binini byitwa “Dolphins”, bizwiho kuba bigira ubwenge butangaje. Ariko hari abatazi ko izi nyamabere zibera mu Nyanja ari zimwe mu nyamaswa zimara igihe kinini zihaka, kuko bitewe n’ubwoko bwazo butandukanye hari izibyarira amezi 15 n’izibyarira amezi 18. Ikindi kandi “dolphins” ibyara umwana umwe gusa.
3. Inyamabere ziba mu Nyanja zitwa “Whales” zibyarira amezi hagati ya 12 na 16
“Whales” ziri mu nyamaswa nini ziba ku isi, zikaba no mu nyamaswa za mbere zimara igihe kinini zihaka. Bitewe n’ubwoko zibarirwamo, hari izibyarira amezi 12, izindi zikabyarira amezi 14, hakaba n’izibyarira amezi 16. Whale ibyara umwana umwe, ntishobora kubyara abana barenze umwe icyarimwe.
4. Inkura “Rhino” imara amezi hagati ya 15 na 16
Inkura ni inyamaswa zizwiho kugira amahembe atangaje. Zikaba ziri mu bwoko butanu. Izo nyamaswa na zo zibarirwa mu nyamabere zihaka amezi hagati ya 15 na 16, uretse izitwa “white rhinos”(inkura z’umweru), ni zo zishobora kurenza amazi 16 zihaka .
Inkura ibyara umwana umwe, kandi avukana ibiro biri hagati ya 40 na 65. Inkura ni inyamaswa irinda umwana wayo cyane kandi ishobora kumwitaho kugeza agize imyaka 3.
5. Inyamaswa z’inyamabere ziba mu Nyanja zitwa “Walrus” zihaka amezi hagati ya 15 na 16
Izo nyamaswa zirangwa n’amenyo abiri maremare cyane, zizwiho kuba zimara igihe kinini zihaka, amezi ari hagati ya 15 na 16.Walrus ibyara umwana umwe, ariko hari n’igihe ibyara impanga. Umwana wayo avuka azi koga, kandi apima ibiro hagati ya 45 na 75.Umwana wavutse yitabwaho na nyina akamurinda kugeza agize imyaka 3.
6. Ingamiya “Camel”, ihaka amezi hagati ya 13 na 15
Ingamiya ni inyamaswa zizwiho kuba zimenyera ahantu zashyizwe ku buryo butangaje.Gusa zigomba no kumenyekana ku kuba ziri mu nyamaswa zimara igihe kinini zihaka, kuko zimara nk’uko ziri mu bwoko bubiri gusa ku isi, izo mu bwoko bwa “Bactrian” zimara amezi 13 zihaka, mu gihe izo mu bwoko bwa “dromedary” zo zihaka amezi 15.Ubusanzwe ingamiya ibyara umwana umwe, ariko ishobora no kubyara impanga.Umwana w’ingamiya avukana hafi ibiro 40.Umwana w’ingamiya atangira guhaguruka no kugendagenda nyuma y’iminota 30 gusa avutse.
7. Twiga “Giraffe”,imara amezi hagati ya 13 na 15 ihaka
Twiga ni yo nyamaswa ndende ku isi, gusa n’igihe imara ihaka, kijyanye n’indeshyo yayo, kuko ibyarira amezi hagati ya 13 na 15.Twiga ibyara ihagaze kandi umwana ibyaye atangira guhaguruka no kwiruka nyuma y’amasaha make avutse.
8. Indogobe “Donkey” imara amezi hagati ya 11 na 15 ihaka
Indogobe imara amezi hagati ya 11 na 15 ihaka, ibyara umwana umwe, kandi umwana wayo avuka apima ibiro kuva ku 8 kugeza kuri 13.5.Nyuma y’iminota 30 umwana w’indogobe avutse, ashobora gutangira guhaguruka no kugenda.Bavuga ko indogobe ikuze, iyo igize imyaka 2.
9. Inka zo mu Nyanja “Manatee”, imara amezi 12 ihaka
Izo nyamaswa z’inyamabere ziba mu Nyanja, zibyarira amezi 12, “manatee” ibyara umwana umwe, kandi ibyarira mu mazi.”manatee” nkuru iza isohoka mu mazi buri minota 3-5 kugira ihumeke.Iyo yabyaye rero igomba gusohora umwana wayo mu mazi kugira ngo nawe ahumeke.Igitangaje ni uko umwana wa manatee aba ashobora koga nyuma y’isaha imwe avutse.
10. Imparage “Zebra” imara amezi hagati 10 na 12
Hariho ubwoko butatu bw’imparage ku isi, ni ukuvuga “plain zebra”, “mountain zebra” na “grevy’s zebra”.Imparage y’ingore ishobora gutangira kwimywa igize imyaka 3. Bitewe n’ubwoko bwazo, hari imparage zibyarira amezi 10, mu gihe izindi zibyarira amezi 12.Imparage ibyara umwana umwe.Ikindi kandi umwana w’imparage ashobora guhaguruka no kugenda akivuka.
Ibitekerezo ( 1 )
Turabakurikira hono mu ngororero
Muzatubwire kunyamanswa yitwa dinozoule


text:
Nk’uko tukikura mu mateka y’u Rwanda, ibwami habaga abagore bo mu byiciro bitatu barimo umugore w’ingabwa, abagore b’umwami n’abagore b’imihango.
Nubwo barimo inzego zitandukanye ariko si ko buri mwami yagiraga izo nzego zose. Izo benshi bagiye bahuriraho ni ebyiri zibanza, abandi bazigiraga zombi uko ari eshatu bigendeye ku ntera igihugu cyabaga kigezeho mu iyaguka ryacyo. Igitangaje, ni uko muri abo bagore bose nta n’umwe umwami yabaga afite uburenganzira bwo kumuhitamo ijana ku ijana.
Umugore w’ingabwa ni we wabaga ashinzwe kuzabyarira igihugu umwana w’umuhungu uzazungura se ku ngoma, uyu kugira ngo aboneke, hifashishwaga indagu ku kigero cy’ijana ku ijana.
Abagore b’umwami bandi, ni bo bari bashinzwe guhishira umugore w’ingabwa uzavamo umugabekazi ngo atamenyekana hakiri kare.
Izindi nshingano zabo, zari izo kurumbura imiyango y’ibwami, bityo ikarushaho kugwiza abo mu nda y’ingoma, bazayirinda, bakayinywera igihango, bakiyemeza kuyigwira no kuyivira.
Abagore b’ibwami bungirizaga uw’ingabwa, umwami yagiraga uruhare rwo kubashaka ku kigero cya makumyabiri ku ijana.
Naho abagore b’imihango bo kenshi na kenshi babaga bashinzwe gucunga, gukenura no gukurikirana imitungo y’ibwami iri mu ngoro ze zubatswe aha n’aha.
Kenshi na kenshi wasangaga umwami aba atabitayeho ndetse hari n’abatarigeze babyarana na we. Aba bo umwami yagiraga uruhare rwo kubashaka ku kigero cya mirongo itanu ku ijana.
Mu ntango y’ihangwa ry’u Rwanda, cyane cyane mu kubaka inkingi za mwamba u Rwanda rwagombaga kuzubakirwaho mu myaka ibihumbi n’ibihumbi, Gihanga waruhanze atakiriho, hashyizwe imbaraga mu kubaka inkingi z’imiyoborere ngenderwaho n’amahame y’ihererekanyabutegetsi.
Mbere na mbere Gihanga yaremye igihugu kigengwa n’umwami, kandi umwami ukigenga akazajya akomoka mu muryango mugari w’Abanyiginya.
Yaciye iteka ry’uko umwami agomba kujya atwarana igihugu na nyina, umwe akaba umugabe undi akaba umugabekazi.
Muri uko kugena imisimburanire y’abami ku ngoma no kugena inkomoko yabo yo mu Banyiginya, ni na bwo hatekerejwe imiryango yihariye yajya ivamo abagabekazi nk’uko n’umwami yagize umwihariko-nkomoko we.
Mbere y’uko umugabekazi amenyekana, ni we wahabwaga izina ry’umugore w’ingabwa nk’izina ry’ubwiru.
Umugore w’ingabwa yatoranywaga ate?
Mbere na mbere, Abiru-Bimitsi bo mu nzu y’Abatege bo kwa Nyabutege mu Basinga b’Abasangwabutaka, bari kumwe n’Umwiru wa Nyamweru wakomokaga mu muryango mugari w’Abakono bose barangajwe imbere n’Umwiru Mukuru, ni bo bafataga iya mbere bakajya kuraguriza umugore w’ingabwa uzashyingirwa umwami akazakibyarira umuzungura.
Uwo mugore yatoranywaga mu ibanga rikomeye, ku buryo byamenywaga n’Abiru gusa. Uwo mugore w’ingabwa, ni we wabyariraga igihugu umwami akanakibera umugabekazi.
Muri ibyo bihe ni bwo hagenwe imiryango ine yagombaga kujya ivamo abakobwa bahiga abandi mu bwiza n’ubwenge, bazabyarira u Rwanda umwami. Iyo miryango ni yo yahawe izina ry’Ibibanda (Ababyarabami) ari yo Abasinga, Abega, Abaha n’Abakono.
Iyo igihe cyageraga cy’uko umwami uzazungura se ku ngoma agejeje igihe cyo gushaka, Umwiru wa Nyamweru (Yitwaga gutyo kuko yari afite umurwa we ku musozi wa Nyamweru wo mu Kagali ka Nyamweru ko mu Murenge wa Kanyinya wo mu Karere ka Nyarugenge), yahitaga agaragaza umuryango utahiwe gutanga Umugabekazi, noneho akaba ari wo bajya gutereza inzuzi ngo barebe niba habonekamo umwari waba umugore w’ingabwa.
Iyo miryango ni yo yazengurukwagamo n’Abiru bashakamo abakobwa bazaba Ababyarabami b’u Rwanda.
Mu bakobwa batoranyaga muri iyo miryango ni bo batorwagamo umukobwa uhiga abandi mu bwiza n’ubwema, ubushongore n’ubukaka, ari na we wahawe izina ry’umugore w’ingabwa bishaka kuvuga umugore uzashyigikira u Rwanda, akarubyarira umwami, akazaba umugabekazi uzafatanya n’umuhungu we kugenga igihugu.
Iyo bamaraga kubona inzu yerejwe n’indagu kuzavamo umugore w’ingabwa, bagasanga bafite abakobwa benshi, na bwo bakoreshaga uburyo bwo kuragura kugira ngo bamenye uzaba umugore w’ibwami.
Uwo zabaga zereye, ni we bajyanaga ibwami, bakamushyingira umuhungu uzazungura se ku ngoma, bakamushyikiriza umugore bati “Akira umugore w’ingabwa, ni we uzagabira igihugu ubuzima, uwo azibaruka azakibera umugabe, na we akibere umugabekazi”.
Muri make umugore w’ingabwa, yashakwaga n’indagu zashojwe n’Abiru, nta mwami wagiraga uruhare mu kumushaka.
Abandi bagore b’umwami bo batorwaga gute?
Inzira zanyurwagamo hatorwanywa umugore w’ingabwa w’ibwami, usanga zijya gusa neza n’izanyurwagamo bashaka abandi bagore b’iwami batari ingabwa.
Itandukaniro ryabo ni rimwe, ni uko uw’ingabwa yatorwanywaga n’indagu, naho abandi bagore bo bagatoranywaga hifashishijwe ibigwi by’imiryango bakomokamo, uburanga n’ubuziramuze bagaragaje ku buryo bashyingirwa umwami koko.
Ahasaga mu wa 1213, ku ngoma y’Umwami Ndoba yashyizeho ikindi cyiciro cy’abakobwa bahiga abandi mu bwiza, ari bo bitwaga “Imirerwa”, ari na bo bashoboraga kuvamo abagore b’ibwami.
Mu gihe umwami w’u Rwanda yahabwaga umugore w’Ingabwa uzabyarira u Rwanda umwami, yashoboraga no gushakiraho n’abandi bagore mu rwego rwo kugira ubwiru uzaba umugabekazi.
Iyo umugore w’ingabwa yamaraga kuboneka, abandi bagore b’ibwami bamwungirizaga, batoranywaga mu gihugu n’Abiru cyangwa se Abatware batwaraga imisozi bakamenyeshwa ko umwami ashaka abagore, bityo buri mutware wese akaba asabwa kuzana ibwami umukobwa wese uzwiho guhiga abandi mu bwiza, umwami akazahitamo abo ashaka akabagira abagore.
Abo bakobwa batoranywaga hirya no hino mu gihugu, ni bo bahabwaga izina ry’Imirerwa bisobanuye abakobwa barezwe neza, bagahiga abandi mu bwiza no mu bwenge.
Itandukaniro ry’Imirerwa n’Ibibanda, ni iry’uko yatoranywaga mu Banyarwandakazi bose hatitawe mu miryango bakomokamo.
Imirerwa iyo yageraga ibwami, yatoranywagamo abagore b’umwami bane, batanu cyangwa barenga, abasigaye badatoranyijwe, ni bo bitwaga “Ibyendajuru”.
Ibyendajuru ni byo byavagamo abaja b’abagore b’ibwami, bakanashingwa imirimo yose yo mu rugo cyane cyane ijyanye n’ibiribwa n’ibinyobwa n’andi mabanga y’ibugabekazi.
Ibyendajuru mu mateka y’u Rwanda byashyingirwaga ibikomangoma ( abandi bana b’umwami batagize amahirwe yo kuragwa ingoma) hakaba n’aho umwami yagiraga uwo yishimira mu bagaragu be cyangwa se abatware be, akamushyingira umwe muri abo.
Abasigaye ntibashakaga abagabo mu minsi yo kubaho kwabo. Hari n’imiryango ikomeye mu Rwanda yacaga mu gikari ikajya ibwami gusaba abakobwa babo ngo bajye kubashyingira ahandi mu gihe batatoranyijwe nk’abagore b’umwami.
Mu Rwanda nta rwego rw’umwamikazi rwabagaho. Inzego z’abagore zose zari zigize urushako rw’umwami, zabaga zibumbye icyiswe “Abagore b’umwami”.
Nta wasumbaga undi, nta mwamikazi wabagaho, cyane cyane abo mu rwego rwa mbere n’urwa kabiri ahubwo habonekaga umugabekazi muri ba bagore, iyo umwami yatangaga kugira ngo umuzungura we yimane na nyina.
Abagore b’imihango
Mu nzego z’abagore b’ibwami, habagaho n’abagore b’imihango babaga n’ubundi mu ngo z’imihango, bakabonana n’umwami azanywe no guterekera umukurambere wubakiwe urwo rugo, cyangwa aje kugenzura uko abaturage bo muri ako karere bayoboka.
Ikindi kandi ni uko abo bagore b’imihango bari bashinzwe no gucunga imitungo y’ibwami iri mu karere urwo rugo ruherereyemo. Birumvikana ko habaga hari abagaragu n’abaja b’ibwami nk’ab’ahandi hose habaga ingoro y’umwami.
Abagore b’imihango batoranywaga mu Byendajuru, ari bo bakobwa basagutse mu Mirerwa. Usibye ko habaga n’ubwo ibwami hadutse n’undi utari muri abo agashyirwa mu bagore b’imihango. Umubare w’abagore b’imihango wagenwaga hakurikijwe umubare w’ingoro umwami afite mu gihugu.
Icyakora hari n’ubwo umwami yagiraga uwo akumbura akamutumaho, undi akamusanga, atamukumbura akagumaho kugeza ubwo iwabo bamusabye ibwami.
Yakwemera kumubasubiza bakamushyingira ahandi, aho yari umwami akaharongorera undi nk’uwo kuko nubwo izo ngo atazigeragamo kenshi, ari ko na none ntabwo hagombaga kubura umuntu wo kuhakenura no gucunga imitungo ihari. Ni yo mpamvu kenshi na kenshi abo bagore babitaga ‘abagore b’imihango’.


text:
Bitangira mu gihe umwana akiri muto hamwe aba atangiye kujya akinisha igitsina cye, gusa kuri we ntayindi ntego aba afite.
Ku bantu bakuru ho bikorwa hagamijwe kugera ku munezero wo kurangiza hadakozwe imibonano mpuzabitsina.
Ku bagabo, yifashisha ikiganza kimubangukiye agapfumbatiza igitsina cye akajya akubaho azamura amanura kugeza asohoye.
Ku bagore akoresha urutoki cyangwa intoki, akajya akuba kuri rugongo, rimwe na rimwe akinjiza no mu gitsina, akorakora no ku mabere, kugeza yumvise ageze ku ndunduro y ibyishimo bye.
Ese kwikinisha biterwa n'iki?
Impamvu nyamukuru itera kwikinisha ni ubwigunge no kuba wenyine.
Indi mpamvu ni uguhemukirwa n'uwo wakundaga ugasigara wumva wakikemurira ikibazo uri wenyine
Kureba film z'abahuza igitsina no kureba amafoto y abantu bambaye ubusa ni indi mpamvu ishobora gutera kwikinisha.
Kugira isoni no gutinya nabyo biri mu bitera kwikinisha, cyane cyane ku bahungu.
Gutinya indwara zandurira mu mibonano kimwe no gutera cyangwa guterwa inda nabyo bishobora gutuma umuntu yikinisha
Ku bagore gukora imibonano ntarangize bishobora kumutera kwikinisha kugirango arangize.


text:
Abana bari hagati y’imyaka 5 na 12 barimo kwiga gukora Robots
Kompanyi yitwa Sakura Group irimo kwigisha abana bato bafite imyaka y’amavuko iri hagati y’itanu na cumi n’ibiri gukora za Porogaramu na za Robots bakiri bato (Programming and Robotics at Early Age), bikaba bikorwa mu rwego rwo gutoza abana kwifashisha ibyo biga, bakabiheraho bashaka ibisubizo by’ibibazo bahura na byo mu buzima.
Antoine Mutsinzi uyobora ikompanyi yigenga ariko ikorera muri Sakura Group avuga ko igitekerezo cyaturutse ku kureba amasomo abana biga ndetse n’ibibazo abantu bahura na byo ugasanga hakenewe ubundi buryo bwo guha abana amahirwe yo kubasha gukoresha ibyo biga bagasubiza ibibazo bahura na byo mu buzima busanzwe.
Muri Laboratwari bashyizemo amasomo yo kwigisha abana gukora za porogaramu na za robots bakiri bato, bigakorwa biciye mu mushinga ‘Rwanda Future Education Laboratory’.
Ibi ngo bizafasha abana kuvumbura bakiri bato kuko baba bagifite n’amatsiko yo kumenya ibintu byinshi uko bikora n’uko bikorwa.
Ni byo Mutsinzi asobanura ati “Urugero umwana abona ukanze ku rukuta itara rikaka akibaza uko bigenze, wajya muri hoteli watega ikiganza aho bakarabira akabona amazi arifunguye na byo bikamuyobera. Natwe bakuru hari abibaza uko biba bigenze.”
“Rero aho isi igeze n’aho ikinyejana kigeze ni ukuvuga ngo ni iki twakora kugira ngo tworohereze abantu mu byo bakora, ndetse abantu babone n’ibindi bikora mu buryo bworoshye ibyo bakoraga bibagoye. Nibwo rero hajeho za Robotics usanga zikora ibyo umuntu yagombye gukora. Twebwe abantu dusigara dutekereza icyo twazitegeka zikaba ari cyo zikora.”
Ati “Ni cyo rero dufasha abana bari hano, bazagira amahirwe yo kwisanzura kuri Robots basobanukirwe n’imikorere ya za Porogaramu zitandukanye.”
Mutsinzi Antoine avuga ko bafite ikompanyi y’Abayapani bakorana, abo Bayapani bakaba baratanze imashini yifashishwa mu gukora za porogaramu. Iyo mashini ifasha by’umwihariko abana bato gutangira kwimenyereza ibijyanye no gukora izo Porogaramu z’ikoranabuhanga.
Mutsinzi avuga ko mu byo bamaze gukora harimo amatara ayobora abagenzi bava mu byerekezo bitandukanye akagenda aha uburenganzira abaturutse mu cyerekezo runaka gutambuka, abandi bagahagarara (Traffic Lights).
Ati “Ariya matara iyo umuntu wese ayagezeho yibaza niba hari umuntu urimo kuyacana akanayazimya. Nyamara si ko bimeze ahubwo ni porogaramu iba yarakozwe ituma ayo matara yaka akanazima akurikije amasegonda bayahaye.”
Ati “Ikindi kintu twakoze ni uburyo butuma amazi ari mu ijerekani ugenda ugashyiraho intoki, ijerekani igahita imenya ko ushaka gukaraba, amazi agahita yifungura. Ibyo byose rero dutekereza ko bizafasha umwana gutekereza byimbitse akavuga ati “Jyewe ni iki nakora?”
Mutsinzi asobanura ko bafasha abana kuvumbura amatsiko yabo, bakaba bagira ubumenyi bw’ibanze bwabafasha guhanga udushya mu bihe byabo biri imbere. Babafasha kandi kugira ngo imibare na siyansi, n’ibindi biga bizabagirire akamaro bibafashe gukemura ibibazo bahura na byo mu buzima busanzwe.
Ku ikubitiro abana bigishije ubwo bumenyi ni abana icumi bo ku ishuri rya Cyahafi (GS Cyahafi). Mutsinzi asobanura ko impamvu bafashe abana bo mu mashuri ya Leta ari uko abantu bamwe bajya bayasuzugura, nyamara bikaba byaragaragaye ko n’abiga mu mashuri ya Leta bafite ubushobozi bwo kwiga ibintu bikomeye kandi bakabimenya.
Ubumenyi babaha kandi ngo bubafasha kumva mu buryo bworoshye amasomo y’imibare na Siyansi mu mashuri yabo baba basanzwe bigamo.
Kuri ubu iyo kompanyi iyoborwa na Mutsinzi Antoine ifite icyiciro cy’abana 20 bagiye kumarana na yo iminsi 15 babigisha. Iyo kompanyi iteganya kuzafata ikindi cyiciro mu cyumweru cya kabiri cy’ukwezi kwa mbere muri 2020.
Iki cyiciro ni icy’abana bazajya boherezwa n’ababyeyi, aho umwana azajya yishyurirwa amafaranga ibihumbi bitanu ku isomo ry’amasaha atatu.
Bateganya ko ubumenyi buhagije umunyeshuri ashobora kubwiga mu masaha 75 ni ukuvuga inshuro 25 umwana abaye yiga amasaha atatu ku nshuro imwe.
Mutsinzi yifashishije urundi rugero kugira ngo asobanure byimbitse uko bafasha abo bana gutekereza uburyo bwo kubona ibisubizo by’ibibazo bahura na byo mu buzima.
Ati “Urundi rugero ni nk’igihe umwana arimo gusubiramo amasomo, akananirwa agasinzira itara ririmo kwaka akibagirwa kurizimya, ashobora gutekereza ati nakora iki kugira ngo niba naniwe nsinziriye itara ryibwirize rizime ntaryama ryaka? Icyo ni kimwe mu bibazo bahura na byo. Dutekereza ko bazakora byinshi kurenza ibyo dutekereza. Dufite abahanga ku buryo umwana uzajya uzana igitekerezo bazajya bamufasha kucyitaho, kugiteza imbere no kugikurikirana.”
Undi mushinga bateganya ko abana bazakora ni uwo gushyiraho impuruza (Alarm) ku buryo niba hari ikintu ugomba gutangira gukora mu gihe runaka, ya mpuruza igasakuza, bityo igihe wihaye ugahita umenya ko kigeze.
Batangiriye ibikorwa byo kwigisha abo bana mu Karere ka Nyarugenge mu mujyi wa Kigali, ariko barateganya kwimukira mu Karere ka Kicukiro, ahantu hagutse ho kwigishiriza abo bana ku buryo ngo hazaba hafite ubushobozi bwo kwakira abana 180 ku munsi mu bihe bitandukanye.
Barateganya kandi gutangirira muri Kigali, nyuma bakazagera no mu ntara kugira ngo bahe Abanyarwanda amahirwe.
Bateganya no kuzakora ubushakashatsi kugira ngo barebe uko umwana bahuguye ubumenyi yahakuye icyo bubumarira mu kwiga neza imibare na siyansi.
Umwe muri abo bana witwa Manzi Edouard wiga ku ishuri rya Cyahafi (GS Cyahafi) mu mwaka wa gatanu w’amashuri abanza ashimira ikompanyi ya Sakura Group kuko yabazaniye ibikoresho bareberaho, noneho na bo bakiga uburyo bakwikorera Robot ikaba yabasha kugenda, bakanayibwira ngo igaruke ikabikora.
Ashima n’imashini babazaniye bifashisha mu gukora za porogaramu zituma bategeka nk’itara rikaka mu gihe runaka, igihe bateganyije cyashira rikongera rikazima.
Uwo munyeshuri Manzi ati “Inzozi zanjye numva ari ukwikorera Robot yanjye abantu bakayimenya kuko Robot ushobora kuyitegeka ikagenda ikakuzanira ibintu, ikabigukorera mu gihe gito kandi bitaguhenze.”
Ibitekerezo ( 1 )
None iyo company ihugura Abana igihe bihaye cyarangira bakabasezerera??? Byaba ari byiza cyane bakomeje kubakurikirana na nyuma y’amasomo. None ntago bajya bakira abarengeje imyaka 12??? Mutubwire natwe turabishaka!!!!


text:
Ruhango: Umugabo wasambanyije umugore ku gahato yakatiwe
Urukiko Rwisumbuye rwa Muhanga rwahamije icyaha umugabo wasambanyije ku gahato umugore amutegeye mu nzira, rumukatira igihano cy’igifungo cy’imyaka 10 n’ihazabu ya miliyoni ebyiri z’amafaranga y’u Rwanda.
Uregwa wavutse mu mwaka wa 1994, atuye mu Mudugudu wa Bereshi, Akagali ka Kizibere, Umurenge wa Mbuye, Akarere ka Ruhango, Intara y’Amajyepfo. Kuwa 23/01/2020, mu masaha yo hagati ya saa kumi n’ebyiri n’igice na saa moya n’igice z’umugoroba, yategeye mu nzira ahantu hari agashyamba umugore wari uvuye guhahira mu gasoko bita Ndaburaye, amusambanya ku gahato abifashijwemo n’undi mugabo mugenzi we utarabashije kumenyekana.
Mu gihe uwahohotewe yari arimo ataha, abantu babiri bari inyuma ye, umwe yahise amutanga imbere amutambika akaboko gafashe icyuma mu ijosi, undi ahita azamura ingofero y’umupira uwo mugore yari yambaye, ahambirizaho igishumi yari afite, bahita bamukururira mu gashyamba kari aho bafata aka umwitero yari afite bawumubohesha amaboko bayashyize inyuma, bayahuza n’akaguru bagahinnye.
Umugore kuvuga byaramunaniye, bahita bashishimura imyenda yari yambaye umwe muri bo atangira kumusambanya mu gihe mugenzi we yari afatiye icyuma mu ijosi kugira ngo uwo mugore atavuga, uwamusambanyaga arangije abwira mugenzi we ngo ako kagore bakareke kazagwe ahandi, bahita biruka, umugore abona gutaka. uwamwumvise bwa mbere atabaza niwe waje kumubohora.
Uregwa yahamwe n’icyaha cyo gusambanya ku gahato tariki 9 Nyakanga 2021, ni icyaha giteganywa kandi kigahanwa n’ingingo ya 134 z’itegeko No 68/2018 ryo ku wa 30/8/2018 riteganya ibyaha n’ibihano muri rusange nkuko NPPA ibitangaza.


text:
Uruganda rutaziguye kugurisha lok pallet ya sisitemu yo gutekinika sisitemu ya palasitike munsi yintoki
Intoki zidahagarara pallets zikoreshwa hamwe na kanda aho imikorere idahagarara ikorwa mugushyiramo inkota yo kugaburira mumwanya wa pallet umwe umwe nuwashinzwe itangazamakuru.Automatic Pallets ikoreshwa mugihe inkota zose zo kugaburira zidahagarara zashyizwe mumwanya wa pallet mu buryo bwikora na mashini icyarimwe hifashishijwe amaso yamashanyarazi.Intoki zintoki zisanzwe zitwara amafaranga make ugereranije na pallet yikora kuko pallet yimodoka ifite kwihanganira cyane kandi kwihanganira kugumana imikorere yizewe muri sisitemu zikoresha.
Birakwiriye kumashini icapa idahagarara Heiderber CX102, CD102, XL-105,106, SX102 na Roland700,600, roland700E, Roland900-4; Lithrone40, Lithrone II40, S40.Rapid 104,1050,106., 106M
* Inzira 4
* Hejuru hejuru
* Byoroshye kandi bifite umutekano kubyitwaramo
* Ibidukikije bidahwitse-100% byongeye gukoreshwa
* Isuku kandi ifite isuku
* Non stop pallet kumashini icapa


text:
Benshi barasabira ibihembo umwana wabaye uwa mbere mu bizamini bisoza icyiciro rusange
Umwana w’umukobwa witwa Tumukunde Françoise wo mu Karere ka Nyamasheke, wahize abandi ku rwego rw’igihugu mu cyiciro cya mbere cy’amashuri yisumbuye, akomeje gusabirwa ishimwe ku mbuga nkoranyambaga kubera uburyo yitwaye neza mu bizamini bisoza icyiciro cya mbere cy’ayisumbuye.
Ni mu bitekerezo abantu benshi bakomeje kugaragaza ku mbuga nkoranyambaga, byakurikiye ubutumwa bw’Umuyobozi w’Akarere ka Nyamasheke, Mukamasabo Appolonie, wanditse kuri twitter ashimira ikigo cyareze uwo mwana ndetse n’uwo mwana nyiri izina.
Ubwo butumwa buragira buti “Turashimira Ishuri rya “Institut Ste Famille Nyamasheke, by’ umwihariko Tumukunde Françoise wagize inota rya mbere ku rwego rw’ Igihugu mu Cyiciro rusange cy’amashuri yisumbuye (TC)! Uri urugero rw’ ibishoboka mwana wacu”.
Abenshi bakomeje kugendera kuri ubwo butumwa bwa Mayor, batanga ibitekerezo binyuranye ariko ibyinshi bisabira uwo mwana ibihembo, ku butwari yagize agahiga abandi mu gihugu cyose.
Uwitwa Rameck Gisanintwari ati “Ariko mubyeyi Mayor, nta kuntu mwamugenera ishimwe ko ahesheje ishema Nyamasheke?”
Jonas Mugendererwa ati “Yimanye Nyamasheke yanyu! Yahatanye gikotanyi”.
Moise Ukwishaka ati “Amahirwe masa mwari w’u Rwanda komeza utsinde! Ibi biragaragaza umusaruro ushimishije wo kuba umwana w’umukobwa na we yarahawe amahirwe angana n’aya musaza we”.
Jean Pierre wa Mugisha ati “Maze rero abana nk’aba baba bakoze cyane, mujye munabakurikirana mu hazaza habo, bitabweho bazavemo icyo bifuzaga, bafashwe kwiga neza kuko ni italanto igihugu kiba gifite”.
G-C RRusangiza ati “Akwiye inkunga ifarika uyu mwana, jye nkasaba inzego zibishinzwe kumwishyurira amashuri yose aziga”.
Akayezu Jean de Dieu ati “Uyu mwana yagaragaje ubudashyikirwa cyane”.
Tumukunde Françoise utuye mu Karere ka Nyamasheke akaba ari na ho yigaga, yabaye uwa mbere mu batsinze ibizamini bisoza amashuri yisumbuye (icyiciro rusange), mu gihe uwitwa Rutaganira Yanisse Ntwali w’i Kigali mu Karere ka Kicukiro, ari we wabaye uwa mbere mu bizamini bisoza amashuri abanza.
Rutaganira na Tumukunde baganira na Kigali Today ubwo hatangazwaga ayo manota ku wa mbere tariki 04 Ukwakira 2021, bavuze ko babifashijwemo n’ababyeyi babo batapfushije ubusa igihe cya ‘Guma mu Rugo’.
Tumukunde ati "Ababyeyi banjye bamfashaga kujya kuri Internet ngakora ubushakashatsi, ariko ngakurikirana n’amasomo yaberaga kuri televiziyo".
Ibitekerezo ( 6 )
UYU MUNYESHURI YABIMBURIYE ABANDI AKWIYE ISHIMWE
KUBERA KO WE UBWE YIHESHEJE ISHEMA NAHO AVUKA N’IGIHUGU MURI RUSANGE
NAKOMEREZAHO RWOSE PE NUKO NUKO FERESTATION.
Nibyo tugendeye kubusabe bwabambanjirije guhemba abo bana kuko babaye intashyikirwa kandi yaba ari no kubatera akanyabugabo bakigana umuhate. Murakoze
Nukuri uyu mwana akwiye motivation,akenshi usanga aba bana b’abahanga imiryango yabo ntako ihagaze,bityo ugasanga abenshi no kubona Minerval n’ibikoresho biba bigoye,kumwegera mukamenya imbogamizi n’inzitizi Agira mu myigire ,ni igihembo kirenze ikindi.Murakoze
Baramutse batamuhembye ngo bibere urugero abandi ndumva byaba bisa nokudaha agaciro imbaraga yakoresheje. Bityo bikaba byaca intege abasigaye.Akeneye motivation
Baramutse batamuhembye ngo bibere urugero abandi ndumva byaba bisa nokudaha agaciro imbaraga yakoresheje. Bityo bikaba byaca intege abasigaye.Akeneye motivation
Mayor na Minister of education bakwiye kumuhemba.Kumushima gusa ntibihagije.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Urwenya rwanditswe n'umusomyi w'Igituba witwa KALISA
Abakecuru 3 baratembereye,baza kubona agasozi keza cyane,uwa mbere ati "kariya gasozi uwakampa",uwa 2 ati "wagakoresha iki?" uwa 3 ati "uwakampa jye nagahingaho imyumbati",uwa 1 ati "jye nakororeraho inka";uwa 2 ati "muzi ko muri abasazi jye nagateraho imboro nyinshiiiiii";uwa gatatu aratanguranwa ati "maze jye ngahera kuya 1 nyicarira nkajya kuya 2 nuko nuko kugeza nzirangije zose."Uwa 2 aba atangiye kumukubita ati "ese wazicarira ari wowe waziteye,ko kare kose utavuze ko arizo wateraho?"
by KALISA
INKURU BISA
1.Urwenya rw'Igitsina I
2.Urwenya rw'Igitsina II
3.Inganzo y'Igituba
4.Urwenya
5.Urwenya Rusanzwe
6.Urwenya rw'Igitsina
7.Urwenya Tuba!
Powered by ScribeFire.


text:
Amag The Black umaze iminsi arwaye yagarutse yariye karungu
Amag The Black yari amaze iminsi arwaye, nyuma yo kuva mu burwayi rero yagarutse yariye karungu ku buryo mu magambo yakoreshaga avuga yari akarishye ndetse ubona anababaye cyane.
Amag The Black uherutse no kurushinga ntiyigeze avuga byinshi arik mu marenga menshi yagaragarazaga ko byose ari ubusa kandi ko byose bishyira, abamukurikira kuri Instagram bagendaga bamubaza ikimuteye kiuza afite uburakari budasanzwe ariko nta numwe yasubije.
Mu magammbo ye anafashe agapapuro kavamo Sim Card ya MTN yavuze ko na babagabo bibigango mubona baherekeje abahanzi cyangwa se bari ku miryango y’utubare n’ahaba hagiye kubera igitaramo ko nubwo bakwiratana ariya maboko manini ariko byose bizashyira.
Amag ati:” Waba uri umuhanzi, indaya , umukinnyi cyangwa se ufite akabare kagezweho umenyeko byose byamanuka, impamvu yibi bintu ndaza ku bibabwira, n’ababagabo bibigango n’amaboko arenze byose birashira tu. impamvu ndayibabwira byose biraha [ ku gapapuro kavamo Simcard], nasuwapishije ndaza kubibabwira. ”
Amag The Black wasoje yivuga mu mazina kandi yisegura ku bamukurikira ko atario ahari muri iyi minsi Ku cyumweru tariki 24 Ukuboza 2017 ni bwo umuhanzi Ama G The Black yakoze ubukwe asaba anakwa umufasha we Uwase Liliane.
https://www.instagram.com/p/BeSvjtgn3Ob/?taken-by=amagtheblack


text:
Lotusi y’ubuhinde
Lotusi y’ubuhinde (izina ry’ubumenyi mu kilatini Nelumbo nucifera) ni igiti cyiza kiba mu mazi, kikagira amababi y’icyatsi areremba hejuru y’amazi. Indabo z’ikigina ziboneka ku nti nazo ziri hejuru y’amazi.
Ururabo rwa Lotusi y’ubuhinde rufatwa nk’ikintu gitagatifu n’abanyedini rya Buda mu misengere yabo. Igiti cyose kiribwa n’abantu, bigatuma kenshi intete n’imizi (inguli) zakoreshejwe mu mitekere yak era muri aziya y’amajyepfo y’uburasirazuba. Lotusi y’ubuhinde ni igiti cyahingwa ahantu hose kimwe no guhinga lili y’amazi ihumura. Ntibikomeye gutera iki gihingwa mu bihe byacu, ugomba gusa kumenya uko ubikora. [1]